Šef SZO za Evropu: Srbija pokrovitelj Plana za zdravlje Zapadnog Balkana - Kosovo Online\nŠef SZO za Evropu: Srbija pokrovitelj Plana za zdravlje Zapadnog Balkana\n19. April 2021. • 14:47\nMinistar zdravlja Zlatibor Lončar sastao se danas sa direktorom Svetske zdravstvene organizacije za Evropu Hansom Klugeom, sa kojim je razgovarao o tome šta je Srbija uradila na planu borbe protiv koronavirusa tokom proteklih godinu dana, prenosi Tanjug.\nKluge se zahvalio Lončaru što je pristao da bude pokovitelj Plana za zdravlje za Zapadni Balkan i naveo da je kao regionalni direktor postavio naš region kao svoj prioritet.\nU tom smislu, Kluge se nada da će, ako kovid-19 to dozvoli, krajem godine u Beogradu biti u mogućnosti da organizuju sastanak ministara iz regiona na kojem bi bio dogovoren plan do 2030.\n"Srbija se obavezala da će sve svoje resurse staviti na raspolaganje SZO i pomoći da se to uradi u celoj Evropi", kazao je Lončar i dodao da će dati doprinos kada je reč o mentalnom zdravlju narušenom zbog dužine trajanja pandemije i u pomoći ljudima koji se suočavaju sa tim.\n"Dogovorili smo se za tri faze koje ćemo raditi u najskorije vreme, u junu mesecu ćemo u Atini se dogovoriti šta i kako ćemo raditi pod pokroviteljstvom SZO", kazao je Lončar.\nZlatibor Lončar SZO Srbija Zapadni Balkan\nSZO: Prve vakcine protiv koronavirusa stižu danas na Kosovo\nDirektor Svetske zdravstvene organizacije za Evropu Hans Kluge potvrdio je na Tviteru da će danas na Kosovo stići prve količine vakcine protiv kovida-19, prenosi Reporteri.\nSZO: Kosovo se suočava sa novim talasom koronavirusa


Različitost je začin života – probaj moje cipele - Centrifuga\nRazličitost je začin života – probaj moje cipele\nBy @admcen@14. avgusta 2018.Projekti\nCentar za Socijalne Inovacije ’Centrifuga’ uzeo je učešće u jednogodišnjem projektu “Variety is the spice of life – try walking in my shoes” koji je realizovan od strane internacionalne organizacije Youth for Exchange and Understanding (YEU). Projekat se sastojao od tri internacionalne aktivnosti, istraživačkog rada i radionica koje su sprovedene u lokalnim zajednicama. Projekat je okupio učesnike iz 10 evropskih država.\nU pripremnoj fazi, koja je prethodila Aktivnosti 1, trening kursu u Stokholmu (Švedska), petnaest učesnika je imalo zaduženje da istraži kulturološke i rodne norme u svojoj okolini koje su se odnosile na ciklus života: rođenje, zrelo doba i treće doba, kao i na zakonske regultive vezane za socijalna/bračna/nesleđivačka prava. Ovim je postavljen temelj za Aktivnost 1: kurs obuke za izgradnju kapaciteta o multikulturalnom dijalogu iz rodne perspektive.\nCilj Aktivnosti 1 je bio da se dotaknu teme kulturoloških i rodnih normi, navika u različitim društvenim sredinama (u pogledu porekla, religije) i da definiše nove pristupe, metodologije i aktivnosti koje će osigurati (de)konstrukciju postojećih i (pre)ispitivati nove prakse.\nNove aktivnosti su bile testirane pre Aktivnost 2 kroz lokalne radionice i onda su iskorišćene tokom Konvencije koja se tradicionalno održava u okviru organizacije YEU. YEU Konvencija je održana u Grčkoj, Albaniji i Republici Makedoniji.\nNa konvenciji je učestvovalo pedesetoro mladih, a učesnici Aktivnosti 1 su imali uloge fasilitatora. Prezentovani običaji iz različitih kultura dovođeni su u vezu sa socijalnim, interkulturalnim i rodnim pitanjima. Vodile su se i diskusije po pitanju trenutnih trendova u Evropi, naročito po pitanju kulturoloških razlika i kako se boriti sa njima.\nKoristile su se različite metodologije kako bi se učesnici stavili u cipele drugih, jer jedino kada osetimo na svojoj koži možemo da razumemo i druge. Tokom Konvencije nastale su nove aktivnosti koje su testirali učesnici pod mentorstvom fasilitatora. Svrha ovoga je bila da se testiraju novi pristupi u lokalnim zajednicama i da se testira upotrebljivost ovih aktivnosti za druge omladinske radnike širom Evrope, kada se promoviše interkulturalni dijalog sa naglaskom na rodne uloge i norme.\nAktivnost 3 je održana u Briselu (Belgija) gde su prethodni fasilitatori proizveli publikaciju koja se sastojala iz novih pristupa, aktivnosti, metodologija koje su nastale na Konvenciji. Publikacija “Variety is the spice of life – try walking in my shoes” obrazlaže zašto multikulturalni dijalog i rodnu perspektivu treba uključiti u omladinski rad i nudi pristupe i aktivnosti koji se mogu iskoristiti na lokalnom i internacionalnom nivou.


TotalCar.rs » Špijunski video: Audi RS3 (2015)\nŠpijunski video: Audi RS3 (2015)\nAudi, novo, TOP, Video\nDugoočekivani Audi RS3 uočen je ponovo tokom testiranja na Nirburgringu.\nAudi privodi kraju rad na narednoj generaciji RS3 modela, a prototip na Nirburgringu opremljen je čuvenim 2.5-litarskim petocilindarskim TFSI turbopunjenim benzinskim motorom. Kao i svi RS modeli, i ovaj će imati pogon na sva četiri točka, uz DSG menjač, dok će manuelni biti opciono dostupan.\nDirektor Quattro GmbH Hajnc Holerveger nedavno je najavio da će Audi RS3 biti predstavljen iduće godine, sa snagom od oko 360 konja. Osim toga, on je rekao da se razmatra mogućnost verzije od 400 KS, a za sada još uvek nije poznato da li će se ona realizovati.\nPrototip na slikama ima Sportback karoseriju sa petoro vrata, a Holerveger kaže da je RS3 Sedan mogući naslednik A3 clubsport quattro koncepta, koji je kreiran da zadovolji potrebe američkih i kineskih klijenata. U slučaju da njihove reakcije budu pozitivne, RS3 (2015) naći će se u ponudi i u sedanskoj verziji.\nProglašen najbolji ženski auto godine za 2013\nRekordan broj prodatih automobila u EU u junu\nStiže novi električni Volkswagen\nHyundai sprema rivala BMW-ovoj Seriji 3?


Zabraniti sve vidove reklame duvanskih proizvoda\n30.05.2013. / 7:55\nŽENEVA, Zemlje širom svijeta moraju da zabrane sve oblike reklame duvanskih proizvoda, a ne samo bilborde i televizijske reklame, jer kompanije pronalaze načina da izađu na tržište, saopšteno je juče iz Svjetske zdravstvene organizacije /SZO/.\nZvaničnik SZO Daglas Bičer rekao je da je neophodno sprovesti oštrije mjere za smanjenje upotrebe duvana, koji godišnje odnese šest miliona ljudskih života.\n“Proizvodi duvanske industrije ubijaju do polovine svojih potrošača, ali kompanije i dalje uspijevaju da privuku nove generacije pušača, uprkos mjerama navedenim u Sporazumu o kontroli duvana iz 2005. godine”, rekao je Bičer pred Svjetski dan borbe protiv pušenja 31. maja.\nPrema njegovim riječima, zabrana reklamiranja duvanskih proizvoda, promocije i sponzorstva je jedan od najboljih načina da se zaštite mladi ljudi da ne počinju da puše.\nOn je naglasio da je od ključne važnosti zabrana reklamiranja, ali da su se kompanije izvještile u pronalaženju manje upadljivih načina da privuku potencijalne pušače.


Otpočela izrada Lokalnog akcionog plana za mlade 2015-2019. - Ritam Grada - vesti Kragujevac\nNaslovna Vesti Otpočela izrada Lokalnog akcionog plana za mlade 2015-2019.\nOtpočela izrada Lokalnog akcionog plana za mlade 2015-2019.\nPrvi sastanak radnog tima za izradu Lokalnog akcionog plana za mlade 2015-2019. grada Kragujevca održan je danas u Biznis inovacionom centru. Radom ovog tima rukovodiće Obrad Turković, pomoćnik gradonačelnika za oblast omladinske politike i unapređenje položaja mladih, dok će članovi tima biti predstavnici institucija i organizacija koji predstavljaju mlade ili se bave mladima i omladinskom politikom. Tehničku i stručnu podršku izradi ovog dokumenta pružiće Regionalna agencija za lokalni ekonomski razvoj Šumadije i Pomoravlja.\nPrethodni dokument je istekao 1. januara 2015. godine, tako da mi ostvarujemo neki kontinuitet stvaranja strateških dokumenata grada Kragujevca. Ali moramo da znamo da nije suština samo doneti neki papir koji će biti neupotrebljiv. Naša ideja je da pre svega uporedimo koliko je realizovan stari Lokalni akcioni plan za mlade i da napravimo projekte koji su realni, izvodljivi i održivi. To će biti ideja ovog radnog tima i ono što je jako bitno je da smo insistirali na reprezentativnosti svih onih koji predstavljaju mlade ili se bave mladima u gradu – istakao je Turković.\nOvim dokumentom, Nacionalna strategija za mlade prilagođava se lokalnim uslovima, potrebama i resursima, i predviđa plan aktivnosti kako bi se postojeći problemi mladih rešili. U prvom redu to su nezaposlenost mladih, bezbednost, nedovoljna mobilnost, nekvalitetno provođenje slobodnog vremena, nedovoljna uključenost u donošenje odluka u lokalnoj zajednici, nedovoljna informisanost.\nPrema rečima Nenada Popovića, direktora Regionalne agencije za ekonomski razvoj Šumadije i Pomoravlja, prve aktivnosti na izradi ovog dokumenta biće analiza resursa, organizovanje tribina za mlade na kojima će se diskutovati o problemima i potrebama mladih. Na osnovu ovih podataka biće osmišljena zajednička vizija i definisani razvojni prioriteti, nakon čega će biti oformljene tematske radne grupe koje će definisati projektne ideje.\nOvaj dokument trebalo bi da bude završen u prvoj polovini godine.\nPrethodni članakProjekat „Pokreni svoju budućnost“ i ove godine u Kragujevcu\nSledeći članakSaradnja Kragujevca sa investitorima iz Kuvajta i Palestine


PROMENJENA PRAVILA ZA ULAZAK U SRBIJU - Beograduživo.rs\nHome » INFO » Gradske vesti » PROMENJENA PRAVILA ZA ULAZAK U SRBIJU\nPROMENJENA PRAVILA ZA ULAZAK U SRBIJU\nAutor SS InTeam /\t 20. маја 2020. Gradske vesti\nPRAVILA ZA ULAZAK U SRBIJU – Juče su na sednici Kriznog štaba promenili odluku i proceduru za ulazak u Srbiju, a nova pravila počeće da važe od petka, 22. maja.\nSvima koji ulaze u našu zemlju biće uručivana zdravstvena upozorenja u kojima se upozoravaju da ulaze na teritoriju u kojoj virus i dalje cirkuliše, kao i načini prevencije infekcije. Ovo znači da našim državljanima, ali i stranicima, neće biti potreban negativan PCR test ili samoizolacija u slučaju da ga nemaju.\nPCR testovi na korona virus na lični zahtev naših državljana i stranaca koštaće 6.000 dinara, dok za studente i maloletna lica ostaje besplatno.\nPRETHODNA VESTDVOGODIŠNJE DETE UDARILA STRUJA\nSledeća vest ZAPLENJENA VEĆA KOLIČINA DROGE, UHAPŠENE DVE OSOBE\nzoran on 20. маја 2020. 17:10\nznači procena one druge struke, zadužene za izbore, je da fale birači, pa su angažovali ovu zdravstvenu struku da omogući protok glasača iz nama bratskih komšijskih zemalja kojima su delili državljanstva upravo za ovakve prilike


Moon: Prijedlog reforme FBiH je početak istorijskog procesa – Magazin Plus\nHome/Moon: Prijedlog reforme FBiH je početak istorijskog procesa\n“Iako se svi slažu da su FBiH potrebne reforme, ovo će biti prvi sveobuhvatni set preporuka o načinima rješavanja nefunkcionalnosti, skupoće i demokratske slabosti FBiH. Ponosni smo što smo dio ovog procesa i radujem se sutrašnjoj energičnoj debati”, ističe Moon.\n“Građani ove zemlje vjeruju da bolja budućnost leži u Evropskoj uniji i imaju ključnu ulogu na ovom putu. Uradićemo sve da pomognemo ovoj zemlji da poduzme konkretne reforme koje donose pomoć običnim ljudima”, dodao je Sorensen.\n“Želimo BiH kao demokratsku, socijalnu, pravnu i sekularnu državu. Na tim osnovima i FBiH treba biti entitet svih građana, pa i onih koji se ne izjašnjavaju kao pripadnici konstitutivnih naroda. Ostvarivanjem ovih ciljeva želimo harmonizirati odnos građanskih i nacionalnih opredjeljenja”, objašnjava Trnka.


Pripadnici Uprave za organizovani i teški kriminal uhapsili su Sretena Popovića, za kojeg se sumnja da je pomagao ubicama Slaviše Krunića, saznaje Srpskainfo.\nPopović se dovodi u vezu sa Željkom Kovačevićem, koji je ubijen tokom likvidacije Krunića.\nPopović je policiji poznat po brojnim krivičnim delima.\nNačelnik Odeljenje za odnose sa javnošću MUP Srpske Mirna Miljanović rekla je da je jutros obavljen pretres kuće Benedija Đukanovića, koji je u bekstvu, i da su tom prilikom pronađeni predmeti koji mogu poslužiti u krivičnom postupku.\nOBRT U ISTRAZI Trifković odao imena naručioca i Ostojićevih ubica, još nema NOVIH HAPŠENJA\nU okviru istrage ubistva Krunića do sada su uhapšeni radnik firme “Sektor sekjuriti” Rodoljub Gajić iz Banjaluke, koji je obezbeđivao suprugu i decu ubijenog Krunića, a za kojeg se sumnja da je odavao informacije osumnjičenima Benediju Đukanoviću i Emiliu Baldi, piše Srpskainfo.\nISTRAGA UBISTVA BANJALUČKOG BIZNISMENA Uhapšen radnik obezbeđenja koji je čuvao suprugu i decu ubijenog Krunića


EU o objavi Vučića: Lideri Beograda i Prištine da doprinose pomirenju, a ne da rade suprotno\nEvropska unija (EU) je reagovala na objavu predsednika Srbije Aleksandra Vučića na Instagramu sa fotografijom na kojoj je mapu Kosova pokrio zastavom Srbije i Kosovo nazvao "srpskim krstom", javio je Radio Slobodna Evropa (RSE).\n“Kao što smo rekli mnogo puta tokom godina, Srbija i Kosovo trebalo bi da se uzdrže od dela i izjava koje su kontraproduktivne za normalizaciju njihovih odnosa i rad na postizanju sveobuhvatnog sporazuma”, rekao je jedan portparol EU.\nPredsednik Srbije objavio je povodom godišnjice martovskih nasilja na Kosovu, koji su se desili 17. marta 2004. godine, na svom Instagram profilu poruku, na koju su reagovali projni zvaničnici u Prištini.\n“Kosovo nije naše breme, već naš krst, a sa krsta se bolje nego ispod njega, vidi varsksrnuće”, naveo je predsednik Vučić u objavi.\nZvaničnici EU, medjutim, ističu da svi lideri u regionu imaju obavezu da doprinesu procesu pomirenja i stabilnosti, navodi RSE.\n“EU je uvek pozivala sve političke aktere u Srbiji, na Kosovu i u ostatku regiona da se uključe u akcije i deklaracije koje stvaraju i promovišu atmosferu pogodnu za pomirenje, regionalnu stabilnost i saradnju, a ne da urade suprotno”, poručio je portparol EU.


U POVERENJU: Čeka nas topao septembar\nČeka nas topao septembar\nPrvih pet dana septembra stabilno i suvo vreme, najviša dnevna temperatura biće od 29 do 33 stepena. Prva dva dana duvaće umerena košava. Do kraja prve dekade moguća je češća pojava kiše, lokalnih pljuskova i grmljavine.\nU periodu od 11. do 27. biće uglavnom stabilno, suvo i toplo vreme, uz najviše dnevne temperature od 26 do 31 stepen. Oko 11,14, 16. i 20. predviđaju se kiša ili lokalni pljuskovi, koji će oko 11. i 14. biti praćeni grmljavinom. Krajem septembra, uz češću pojavu slabe kiše, jutarnje temperature biće od 12 do 16 stepeni, a najviše dnevne od 22 do 25 stepeni.


Izetbegović: „Dejton 2“ nije realna opcija - Sputnjik Srbija\n15:15 31.12.2017 Preuzmite kraći link\n„Ne možemo mi doveka imati OHR i ovakvo prisustvo međunarodne zajednice. I ona je u poslednjih deset godina u velikoj meri prepustila Bosni i Hercegovini da ’prohoda‘, da to sve profunkcioniše bez snažnog prisustva i intervencija međunarodne zajednice“, kaže Izetbegović za BHRT u intervjuu koji će biti emitovan večeras.\nGovoreći o „Dejtonu 2“, Izetbegović kaže da to ne smatra realnom opcijom, jer je to, kako veruje, konferencija koja bi morala biti ozbiljno pripremljena, a ako ne bi bila, to bi stvari moglo povući unazad.\nInače, 2018. je godina izbora na svim nivoima u BiH, a Izetbegović kaže da zbog izbornog zakona taj proces neće biti ugrožen.\nNe isključuje, međutim, mogućnost da bude ugroženo formiranje vlasti jer ono zavisi od Doma naroda koji, s obzirom na presudu Ustavnog suda, ne može biti formiran.\nZa kašnjenje sa odgovorima na Upitnik Izetbegović krivi Republiku Srpsku, koja je, kako kaže, pružala grčevit otpor i kada je na dnevnom redu bila aktivacija MAP-a.


Plate u Nemačkoj konačno povećane - Šljaka Karijera\nadmin 18. aprila 2018. 0\nI u Nemačkoj se radnici bore za veće plate. I uspevaju da ih dobiju, vodjeni svojim sindikatima.\nPosle radnika u proizvodno preradjivačkim granama industrije, veće plate u Nemačkoj dobijaju i radnici u javnom sektoru.\nIzuzetno dobri ekonomski pokazatelji uspešnosti nemačke privrede tokom čitave prošle godine poslužili su kao podstrek da se učesnici, graditelji privrednog čuda najmoćnije evropske ekonomije preispitaju, odmere svoj doprinos i nagradu koju dobijaju.\nPrvi korak su učinili proizvodni radnici u automobilskoj industriji i drugim metalopreradjivačkim granama. Njihovi uspešno okončani pregovori bili su zeleno svetlo radnicima u javnom sektoru u Nemačkoj.\nProteklih nedelja sindikat radnika u javnom sektoru organizovao je štrajkove upozorenja u većim nemačkim gradovima. A onda su poslodavci, država i lokalna samouprava, sa jedne strane, i sindikati radnika u javnom sektoru, sa druge strane, krenuli u pregovore.\nDanas je u Berlinu saopšteno da su pregovarači postigli dogovor oko povećanja plata radnika u javnom sektoru u Nemačkoj u visini od 7,5% u sledećih trideset meseci. Na ovo povećanje plata može računati oko 2,3 miliona radnika u javnom sektoru.\n„Mislim da možemo govoriti o najboljem ishodu pregovora u poslednjih nekoliko godina“, rekao je nakon završetka pregovora Frank Bsirske, predsednik sindikata Verdi koji je u pregovorima zastupao radnike u javnom sektoru.\nOdluka o povećanju plata doneta je tako da se najveće povećanje plata odobri onim sektorima i službama gde postoji najveći deficit radne snage. To su stručnjaci u oblasti IT tehnologija i nekih drugih poslova, gde je veoma teško obezbediti kvalitetne kadrove, jer su plate u privatnom sektoru veće.\nU nameri da privuče stručan, kvalitetan kadar u javni sektor, poslodavac je doneo i odluku o posebnom povećanju plata početnika. Njihove plate biće povećane za čak 10%. Očigledno je da i država i lokalna samouprava traže načine kako bi bar delimično ublažile problem deficita radne snage u Nemačkoj.\n„Zadovoljan sam ishodom pregovora, mada su bili naporni“, rekao je nemački ministar unutrašnjih poslova Horst Seehofer, koji je po prvi put nakon stupanja na ministarsku dužnost preuzeo pregovore u ime poslodavca tj. države, gradova i opština.\nRadnici u javnom sektoru i sindikat Verdi, svakako, mogu biti zadovoljni ishodom pregovora. Druga strana, gradovi i opštine ukazuju na svoj delikatan položaj. Veliki priliv izbeglica zahtevao je znatno povećanje sredstava za razna socijalna davanja. Svemu tome sada treba dodati još gotovo 7,5 milijardi evra za uvećane plate radnika u javnom sektoru.\n( izvor: Poslovni dnevnik )\nPosle poslednjih podataka o tome kolike su plate u Nemačkoj za različita zanimanja i poslove, stiže informacija da će sve plate u Nemačkoj biti uvećane, počev od januara, 2019.godine. …


04.09.2016 u 09:00\nBosna na Siciliji\nKada je u Sloveniji pre više godina raspisan referendum da li prodavnice hrane treba da rade nedeljom, crkva je bila protiv toga jer, zaboga, narod će onda nedeljom u kupovinu, a ne u crkvu. Država je odlučila da se referendum održi i popovi su izgubili, narod je najdirektnijim demokratskim putem odlučio da će pre u šoping nego u crkvu. Vatikan se nije pobunio, Slovenija je ostala stabilna država, EU nije uputila protest, niko iz Brisela i Vašingtona nije pozvao Ljubljanu da zaustavi referendum, Hrvatska nije pretila ratom iako su popovi u Hrvatskoj bili zgranuti referendumom u Sloveniji. Posle toga su građani Ljubljane izašli na referendum po pitanju promene linija gradskih autobusa. Neće majci niko menjati linije autobusa, a da se radni narod oko toga ne pita. Zadivljujuće, i\n03.09.2016 u 21:30\nReferendumska odstupnica Beograda\nSrbija i njeno rukovodstvo ne podržavaju, ali i ne osporavaju referendum o Danu Republike Srpske, što je meni sasvim dovoljno, izjavio je juče predsednik RS Milorad Dodik. S druge strane, čini se da je zadovoljstvo stavom Beograda o ovom pitanju iskazala i EU, čiji ga je ambasador Majkl Davenport okarakterisao kao „dosta jasan”, ističući da Brisel i Beograd „imaju zajednički cilj, a to je da se izbegne krizna situacija u BiH”. Nemaju samo Banjaluka i Brisel razloga da, svako s različitim motivima, budu zadovoljni odlukom državnog vrha Srbije. Ponajveću korist, prema mišljenjima analitičara, izvući će upravo Beograd, jer se na ovaj način ogradio od eventualnih političkih posledica ako 25. septembra građani RS izađu na birališta. Među tim konsekvencama, kako navodi Dušan Janjić,\n03.09.2016 u 09:30\n„Niko se ne protivi pravu RS da ima službeni Dan Republike Srpske koji bi bio u skladu sa Ustavom BiH. Apsolutno ne. Pitanje o kojem govorimo ne tiče se samog praznika nego poštovanja ustavnog poretka BiH”, kaže za naš list Valentin Incko, visoki predstavnik za BiH, komentarišući polemike oko referenduma o Danu RS. U pisanim odgovorima na pitanja „Politike”, Incko je ponovio stav da bi to izjašnjavanje predstavljalo „negiranje autoriteta Ustavnog suda BiH i osporavanje temeljnih principa mirovnog sporazuma, posebno kad je reč o autoritetu institucija na državnom nivou”. On je takođe rekao da bi „bilo mudro” da vlast u RS ne održi referendum.\n02.09.2016 u 18:02\nMinistarstvo sigurnosti BiH zna za vojnu vežbu Zelenih beretki\nSARAJEVO - Ministarstvo sigurnosti Bosne i Hercegovine, zajedno s agencijama koje deluju u okviru tog resora i drugim sigurnosnim strukturama, prati bezbednosnu situaciju na području cele BiH, između ostalog i određene bezbednosne izazove koji se mogu dovesti u vezu s najavljenim održavanjem referenduma u RS. To je portalu Bljesak.info rečeno u Ministarstvu sigurnosti BiH u odgovoru na pitanje da li je taj resor upzonat s pozivom na svojevrsnu regrutaciju u Konjicu, s vojnom vežbom Zelenih beretki te informacijama s društvenih mreža da se pripremaju masovni protesti u Sarajevu na dan za kada je planirano održavanje referenduma, 25 septembra. Ministarstvo je, međutim, navelo da iz opravdanih razloga, u ovom trenutku ne može u javnost da iznosi informacije o konkretnim merama i operativnim\n02.09.2016 u 15:03\nBanjaluka – Referendum o Danu Republike nije usmeren na secesiju Republike Srpske iz BiH i biće održan 25. septembra, rekao je Milorad Dodik, predsednik RS. Dodik je u Banjaluci izjavio da je obavio konsultacije sa svim političkim liderima i da se ostalo pri jedinstvenom stavu da referendum bude održan. „Referendum će biti održan. Zastoja u ovom procesu neće biti. Referendum je zasnovan na našem pravu. Nakon njega Skupština RS doneće zakonitu odluku u skladu sa referendumskim stavovima. Referendum je način sprovođenja odluke Ustavnog suda BiH i s tim smo upoznali rukovodstvo Srbije. Ustavni sud BiH naložio je da se promeni član 3.b Zakona o praznicima RS, a kako ćemo mi to uraditi, naša je stvar”, rekao je Dodik. Kaže da je pročitao razne spekulacije nakon\n02.09.2016 u 14:53\nDuraković: Možda režiran napad...?\nSREBRENICA - Načelnik srebreničke opštine Ćamil Duraković najavljeni referendum u RS vidi kao deo političke igre koja, smatra on, destabilizuje situaciju u BiH, ali istovremeno tvrdi da je politika koju sprovodi vlast RS opasnija od referenduma. Duraković kaže da ne priznaje komisiju za sprovođenje referenduma, tvrdi da Srebrenica u tom sprovođenju neće biti na raspolaganju Republici Srpskoj, te poručuje: „oni nešto morati da rade van sistema, a kako će to uraditi ja zaista ne znam”. RS je, kako tumačci, iskoristila neko svoje vaninstitucionalno pravo te je preko srpskih političkih stranaka u Srebrenici imenovala tu komisiju i to mimo Bošnjaka. Vlast u RS je zbog toga ponovo optužio da je sve to uradila nasilnički, te da je od referenduma opasnija politika koju vodi vlast u RS. U\n31.08.2016 u 21:31\nStefanović: Srbija se zalaže za stabilnost\nPotpredsednik Vlade Nebojša Stefanović rekao je večeras za Prvu televiziju da Vlada i premijer čine sve da Srbija ostane stabilna ali i da bude garant i potpora Republici Srpskoj. Na pitanje da li Srbija treba da ubedi Dodika da odustane od referenduma, Stefanović je rekao da Srbija ne priča tako sa „svojim narodima i sa ljudima koje smatra da su nam mnogo više od prijatelja”. „Sutra će se razgovarati o stvarima potpuno otvoreno - naš cilj da se priča o svemu što opterećuje situaciju u regionu i u Srbiji i u BiH. Srbija poslednjih godina vrlo odgovorno vodi svoju politiku ne vređamo bilo koga, ne provociramo , bilo koga i ne činimo ništa što bi ugrozilo stabilnost i bezbednost”, rekao je Stefanović povodom sutrašnjeg sastanka čelika Srbije i BIH u Beogradu koji je sazvao predsednik\n31.08.2016 u 17:10\nKovač: Očekujemo da Srbija odvrati RS od referenduma\nReferendum u Republici Srpskoj za Hrvatsku nije prihvatljiv i očekujemo da vlasti u Beogradu utiču na čelnike RS i odvrate ih od toga, rekao je danas hrvatski ministar spoljnih i evropskih poslova Miro Kovač, Kako je prenela Hina, Kovač je rekao da je Hrvatska bila jedna od potpisnica Dejtonskog sporazuma i da kao takva želi da Bosna i Hercegovina opstane kao država, da napreduje prema članstvu u Europskoj uniji i da Hrvati tamo budu ravnopravni i ustavotvorni. „Zato za nas referemdum u Republici Srpskoj nije prihvatljiv”, rekao je Kovač, javlja Hina, a prenosi Tanjug. „Sve to nije kompatibilno sa nekakvim referendumima o samostalnosti i izdvajanju Republike Srpske. To je za nas neprihvatljivo i mi očekujemo i da će državni vrh Srbije učiniti odgovarajući uticaj na\n30.08.2016 u 17:51\nPIC poziva vlast u RS da ne održi referendum, Rusija izdvojila mišljenje\nSARAJEVO– Ambasadori Upravnog odbora Saveta za implementaciju mira (PIC) u BiH pozvali su danas vlasti u RS da ne održe referendum o Danu Republike jer će to, kako tvrde, destabilizovati BiH. U zajedničkoj izjavi, sa kojom se nije saglasila Rusija, stoji da je potvrđeno da su odluke Ustavnog suda konačne i obavezujuće te da entiteti moraju poštovati odluke institucija BiH. Predsednik Republike Srpske Milorad Dodik izjavio je danas da ga apsolutno ne interesuju ni Savet za sprovođenje mira (PIC) u BiH, ni njihova saopštenja, prenose banjalučki mediji. Dačić: Nikolić i Vučić u četvrtak sa liderima Srba u BiH i RS.\n28.08.2016 u 09:14\nDodik: Referndum je pravo RS\n„To je sva suština i mi evo to prilagođavamo. Idemo na referendum da pitamo narod na koji način hoće da prilagodimo taj datum”, rekao je Dodik za RTS. Kako kaže, svi su odjednom „skočili” protiv referenduma i prava RS. „Ustavni sud je formiran 1996. godine, a RS 1992. godine, puno je pravnih apsurda. Kako je neki organ koji je stvoren četiri godine posle mogao da odlučuje o tome šta je bilo četiri godine pre”, upitao je Dodik. Dodaje da se visoki predstavnici međunarodne zajednice u BiH ponašaju „kao kabadahije” već duže vreme, čemu se RS suprotstavlja. Upitan šta sledi ako podrže da 9. januar bude Dan RS, Dodik ističe da se nije desilo da narod izađe na referendum i da se ne poštuje njegovo mišljenje. Ističe i da je ogroman pritisak međunarodnog faktora koji kaže - vi\n03.12.2021 u 14:34\n03.12.2021 u 14:17\n03.12.2021 u 14:00\n03.12.2021 u 13:34


Rigoroznije mere u GSP-u, vozači u obavezi da kontrolišu putnike\nSekretarijat za javni prevoz grada Beograda uputio je obaveštenje svim prevoznicima javnog linijskog prevoza u Beogradu u kojem se navodi da su vozači u obavezi da kontrolišu da li putnici koji ulaze u vozilo imaju maske.\nU saopštenju tog sekretarijata napominje se da su prednja vrata namenjena za ulazak putnika i da, ukoliko putnik uđe u vozilo bez maske, vozač je u obavezi da ga upozori da napusti vozilo.\nAko putnik bez maske odbije da napusti vozilo, vozač mora da kontaktira dispečera u upravljačkom centru Sekretarijata za javni prevoz, koji će o tome obavestiti najbližu patrolu koja obavlja kontrolu.\nOd 05. oktobra 2020. godine sprovodiće se intenzivnije kontrole poštovanja ove mere.\nOdluka o zabrani ulaska bez maske na snazi je od 6. jula, a za nepoštovanje mere kazna je 5.000 dinara. Sprovođenje odluke kontroliše Sanitarna inspekcija Ministarstva zdravlja uz asistenciju Komunalne milicije.\nObrađeni tekst Odluke o određivanju posebnih mera zaštite stanovništva od zarazne bolesti COVID-19 na teritoriji grada Beograda, možete pronaći na našem elektronskom priručniku „CD za poslodavce“.


Predsednik Saveza Srba iz regiona Miodrag Linta ne veruje da će ponovno suđenje bivšem komandantu Armije BiH u Srebrenici Naseru Oriću i njegovom ratnom pomoćniku Sabahudinu Muhiću na bilo koji način doprineti pravdi i eventulanoj osudi njihovih zločina, jer je, napominje Orić već jednom oslobođen.\nS druge strane, Linta je uveren da je ponovni proces smišljen kao deo predizborne kampanje i homogonizacije bošnjačkog biračkog tela pred predstojeće opšte izbore u BiH.\n"Jasno je da će ratni zločinac Naser Orić i ovaj put biti oslobođen i da će ga velikibroj Bošnjaka i dalje smatrati svojim herojem", uveren je Linta imajući, kako kaže, u vidu da je i Haški sud Orića 2008. godine oslobodio optužbi za zločine počinjene nad Srbima u Srebrenici.\nOn u saopštenju za medije kaže da je i sama optužnica protiv Orića i Muhića, koja je podignuta prije tri godine, smešna i apsurdna jer se njih dvojica terete da su počinili ubistvo samo tri zarobljenika srpske nacionalnosti. Podseća da su obojica prošle godine oslobođeni presudom prvostepenog suda da nisu odgovorni čak ni za ubistvo ta tri srpska zarobljenika, dodaje Linta, "dobro je poznato da je Orić komandovao 28. divizijom Armije BiH čiji su pripadnici u srednjem Podrinju ubili preko 3000 Srba".\nU saopštenju Linta zaključuje da najavljeni sudski proces protiv Orića i Muhića još jednom potvrđuje da je pravosuđe BiH pristrasno i u funkciji amnestiranja bošnjačkih komandanata za ratne zločine protiv Srba i ignorisanja srpskih žrtava.


Povodi - datum: 2018-06-29 MINISTARSTVO PROSVJETE OBAVJEŠTAVA STUDENTE Istraživačima daju stipendiju\nMinistarstvo nauke podsjeća zainteresovane studente i mentore na javni poziv za dodjelu stipendija za doktorska istraživanja na univerzitetima u Crnoj Gori u 2018/2019. godini. Iz Ministarstva nauke saopšteno je da je cilj poziva jačanje ljudskih resursa za istraživanje, inovacije i konkurentnost, povećanje broja mladih istraživača na univerzitetima u Crnoj Gori i razmjena znanja između akademskog i privrednog sektora, kao i internacionalizacija istraživačkog rada.\n– Javni poziv je upućen, prije svega mladim ljudima, starosti do 40 godina, koji dalje žele da usmjeravaju svoju karijeru ka naučno-istraživačkoj djelatnosti ili da znanja potrebna u privredi unaprijede na najvišem nivou kroz primijenjena doktorska istraživanja i mobilnost u razvijene ustanove u inostranstvu. Mobilnost u toku stipendije je moguća i u privredna društva u inostranstvu ili u Crnoj Gori. Prema sporazumima između Ministarstva nauke i Univerziteta, stipendisti će biti oslobođeni plaćanja školarina za doktorske studije. Ministarstvo nauke planira da kontinuirano raspisuje ovakav poziv, čime bi se za tri godine uložila sredstva od 1,5 miliona eura za oko 50 mladih istraživača, doktoranada, koji bi se usavršavali na univerzitetima kroz ovaj program – navode u saopštenju.


Socijalna politika – Naš ustav, naš život\nStanje u domenu socijalne politike pokazuje svu dramatičnost situacije u kojoj se naše društvo nalazi. Socijalno raslojavanje dostiže zabrinjavajuće razmjere. Stalno se povećava broj stanovnika koji žive ispod granice siromaštva. Značajan dio populacije je u stanju socijalne isključenosti. Nedovoljno i neadekvatno se ostvaruje zaštita osoba sa invaliditetom, porodica sa djecom, civilnih žrtava rata i drugih osoba u stanju socijalne potrebe. Država nema pronatalitetnu politiku, a na nižim nivoima se preduzimaju rijetke i nekoordinirane mjere. Sredstva namijenjena za rješavanje ove problematike su u ogromnoj nesrazmjeri sa brojem osoba koje se nalaze u stanju socijalne potrebe. Socijalne pomoći, osim što su minimalne i nedovoljne, najčešće se isplaćuju sa velikim zakašnjenjima. Sve je veći broj građana koji se u zadovoljavanju elementarnih potreba moraju oslanjati na pomoć Crvenog križa/krsta, narodnih kuhinja, karitativnih i humanitarnih organizacija.\nRazgovori koji su vođeni sa građanima u mjesnim zajednicama i sa aktivistima nevladinih organizacija u cijelosti potvrđuju ove ocjene. Zapaža se da je situacija složenija u manje razvijenim općinama. Svaku od navedenih konstatacija potvrđuju i službeni podaci relevantnih institucija.\nPoboljšanje ove situacije nije moguće očekivati bez ubrzanijeg ekonomskog razvoja i većeg zapošljavanja. Rezultati u ovim oblastima su nezadovoljavajući, najvećim dijelom, zbog sistemskih ograničenja i nepoticajnog ukupnog ambijenta. Međutim i postojeća nedostatna sredstva se prilično neracionalno koriste. Razlozi su, uz ostalo, nepostojeća ustavna rješenja na državnom nivou, ali i neadekvatna rješenja u ustavima entiteta i kantona i u odgovarajućem zakonodavstvu.\nU Ustavu BiH o pitanjima socijalne politike nema izričito ni jedne riječi, kako iz aspekta individualnih sloboda i prava, tako i u pogledu sistemskog pozicioniranja ove važne oblasti. Ustav se samo u načelnim opredjeljenjima u preambuli poziva na poštivanje ljudskog dostojanstva, na jednakost, pravdu i toleranciju, na opće blagostanje i ekonomski razvoj.U domenu ljudskih prava Ustav zahtjeva primjenu najviših međunarodnih standarda. Nalaže neposrednu primjenu 15 međunarodnih konvencija među kojima su i Međunarodni pakt o ekonomskim, socijalnim i kulturnim pravima, Konvencija o pravima djeteta i Konvencija o pravima izbjeglica. BiH se obavezala i na primjenu brojnih drugih konvencija iz domena socijalne politike kao što su Evropska socijalna povelja, konvencije o zaštiti invalida i o resocijalizaciji različitih kategorija socijalno isključenih kategorija.\nSve navedeno upućuje na zaključak da bi ustavnim promjenama trebalo na državnom nivou predvidjeti donošenje strategije ostvarivanja socijalne sigurnosti za sve građane. Trebalo bi stvoriti ustavni osnov za uspostavljanje institucionalnih kapaciteta za ostvarivanje međunarodne saradnje u ovoj oblasti.\nUstav Republike Srpske, u oblasti ljudskih prava, garantuje minimalna socijalna prava, u skladu sa zakonom, a u nadležnost institucija Republike stavlja oblast socijalne politike. Ustav Federacije BiH, osim što upućuje na direktno primjenu odgovarajućih međunarodnih konvencija, iz ove oblasti garantuje i neka pojedinačna prava i to: na socijalnu zaštitu, prehranu i utočište. Institucije federalne i kantonalne vlasti imaju podijeljenu nadležnost u oblasti socijalne politike. U ustavima kantona gotovo da nema specifičnih odredaba iz ovog domena.\nU entitetskim i kantonalnim ustavima trebalo bi postići veći stepen harmonizacije i podizanja nivoa solidarnosti i jednakosti u zadovoljavanju socijalnih potreba. Trebalo bi precizirati nadležnosti i urediti odnose sa općinama i nevladinim organizacijama iz ove oblasti.


Ostale vesti, 10.02.2015, 07:30 AM\nBroj zahteva za informacijama o korisnicima Twittera koje su vlasti iz celog sveta uputile kompaniji u drugoj polovini prošle godine veći je za 40% u odnosu na prvu polovinu iste godine.\nTwitter je tokom poslednjih šest meseci prošle godine dobio 2871 zahtev za informacijama o nalozima korisnika koji su se odnosili na ukupno 7144 naloga.\nKompanija je na 52% zahteva odgovorila pozitivno, dostavljajući vlastima tražene informacije.\nMeđu najvećim potražiocima informacija o korisničkim nalozima su vlasti u Rusiji, Turskoj i SAD.\nIz Rusije je u poslednjih šest meseci prošle godine Twitteru stiglo više od 100 zahteva za informacijama o nalozima korisnika. Rusija je zemlja iz koje Twitter nikada ranije nije dobio nijedan takav zahtev. Ni na jedan od tih zahteva kompanija nije odgovorila pozitivno.\nI broj zahteva turskih vlasti porastao je za 150% u odnosu na prvih šest meseci prošle godine, a broj zahteva američkih vlasti je takođe bio veći za 29%. Svi zahtevi turskih vlasti su odbijeni, dok je Twitter pozitivno odgovorio na 80% zahteva američkih vlasti.\nI broj zahteva vlasti za uklanjanje sadržaja je porastao za 84%. U ovoj kategoriji vodi Turska sa 477 takvih zahteva, a za njom slede Rusija sa 91 i Nemačka sa 43.\nTokom druge polovine prošle godine, Twitter je dobio 376 sudskih naloga za uklanjanje sadržaja i 420 drugih zahteva za uklanjanje sadržaja od policije i drugih državnih institucija. Twitter je u 13% slučajeva ispunio ove zahteve, koji su se odnosili na 1982 tvita.\nTurski zahtevi su se generalno odnosili na tvrdnje o kršenju prava pojedinaca, kao što su klevete na račun građana ili predstavnika vlasti. Twitter je žalio na 70% ovakvih odluka turskih sudova, a žalbe su usvojene u 5% slučajeva.\nU Rusiji, zahtevi za uklanjanje sadržaja odnosili su se, između ostalog, i na tvitove o drogama i nenasilnim demonstracijama. Twitter je odbio nekoliko zahteva “da utiša poznate kritičare ruske vlade i druge zahteve za ograničenje govora o nenasilnim demontracijama u Ukrajini”, objavljeno je na blogu kompanije.\nIz Twittera takođe ističu da je američka vlada podnela preuređenu verziju nacrta izveštaja o transparentnosti koji je kompanija predložila da bi pružila bolji uvid u zahteve vlasti za nadzorom. Twitter je u oktobru podneo tužbu tražeći pravo da objavi više informacija o zahtevima za nadzor koje kompanija dobija od američkih vlasti.\nTokom druge polovine prošle godine zabeležen je i porast od 81% u broju zahteva koji se odnose na kršenje autorskih prava. Kompanija je dobila 16648 zahteva za uklanjanje sadržaja, i u 66% slučajeva uklonila sporni sadržaj.


Rusija: Poljska ne bi postojala bez Crvene armije | Vestinet.rs\nPočetna POGLEDI\tRusija: Poljska ne bi postojala bez Crvene armije\nRusija je platila životima 600.000 crvenoarmejaca za oslobađanje Poljske, ta država postoji zahvaljujući podvigu palih, saopštila je Ambasada Rusije u Nemačkoj, komentarišući izjavu poljskog političara Jaroslava Kačinjskog, koji je tražio od Rusije ratnu odštetu.\n„Želeo bih da podsetim da je za oslobađanje Poljske od nacizma naša strana platila životima 600.000 boraca Crvene armije. Upravo zahvaljujući njima, Poljska danas postoji kao država“, ističe se u saopštenju ambasade na zvaničnom profilu na Fejsbuku.\n„Na dan 75. godišnjice oslobođenja zarobljenika iz ’Aušvica‘ od strane Crvene armije svet se seća tragedije Holokausta i podviga sovjetskih vojnika. Ali poljsko rukovodstvo ima svoju istoriju“, navodi ruska Ambasada.\nLider vladajuće partije Poljske Pravo i pravda Jaroslav Kačinjski izjavio u intervjuu tabloidu „Bild“ da je Rusija, kao i Nemačka, obavezna da isplati Poljskoj odštetu za štetu u Drugom svetskom ratu.\nRusija je ranije na takve pretenzije Poljske izjavljivala da Varšava neće dobiti nikakvu ratnu odštetu od Rusije, jer nema na to prava. Ruske vlasti su više puta navodile da neke evropske zemlje pokušavaju da revidiraju istoriju. Tokom obraćanja Saveznoj skupštini, predsednik Rusije Vladimir Putin rekao je da je Ruska Federacija dužna da obezbedi očuvanje istine o Drugom svetskom ratu i da se suprotstavlja pokušajima falsifikovanja njegove istorije.\nAušvicCrvena armijaPoljskaratna odštetaRusijaVladimir Putin


Novak ÄokoviÄ‡ na beogradskom aerodromu, gde je stigao letom iz Dubaija, po deportaciji iz Australije (Foto FoNet/AP)\nIzvršni direktor KvantBioRes Ivan Lončarević je rekao da je reč o investiciji iz juna 2020. godine, ali je odbio da kaže o kojoj sumi je reč.\nZa tu firmu radi 11 naučnika u Danskoj, Australiji i Sloveniji, naveo je Lončarević, ali je naglasio da oni ne rade na vakcini, nego na leku.\nKompanija razvija peptide koji sprečavaju da koronavirus zarazi ljudsku ćeliju, a početak kliničkih ispitivanja očekuje se ovoga leta u Velikoj Britaniji, navodi Rojters.\nĐokovićev portparol nije odgovorio na zahtev britanske agencije da prokomentariše akaviziciju.\nRojters podseća da je najbolji teniser sveta pokrenuo globalnu raspravu o pravima ljudi koji ne žele da se vakcinišu protiv kovida-19 nakon što je u nedelju deportovan iz Australije.\nOdlukom vlasti Australije Đoković je, posle dva ročišta i presude kojom je potvrđena odluka ministra za imigraciju Aleksa Houka, ostao bez mogućnosti da brani prošlogodišnju titulu na Australina Openu i pokuša da osvoji rekordni 21. Grem Slem.\nPosle deportacije Đoković je iz Melburna, preko Dubaija, doleteo u Beograd, ali je na aerodromu izbegao brojne medijske ekipe i stotine navijača i simpatizera koji su ga dočekali i nakon toga se više nije pojavljivao u javnosti.


Solana: Zbog čega Turska mora da se pomiri s Rusijom - Sputnjik Srbija\n16:54 08 Maj 2021\n15:05 02.01.2016 Preuzmite kraći link\nU tekstu za „Projekat sindikat“ Solana, koji je na čelu bio Alijanse od 1995. do 1999. godine, objašnjava zbog čega Ankara ne sme da odustane od mogućnosti da se pomiri s Rusijom.\nPrema njegovim rečima, za Evropsku uniju, koja je počela da se zbližava s Turskom zbog izbegličke krize, borba protiv DAEŠ-a ostaje prioritet. Da je za ovu borbu potrebna saradnja s Moskvom, članice EU su već priznale.\n„Posle novembarskih terorističkih napada u Parizu intenzivirali su se pokušaji da se učvrsti saradnja zemalja u borbi protiv terorizma, uključujući i saradnju Francuske i Rusije. Ako Turska želi da se njeni odnosi s EU poboljšaju, biće prinuđena da se pridruži tome“, piše Solana.\nOn navodi da bi upravo Turska zbog svoje blizine Siriji mogla da odigra važnu ulogu u pokretanju mirovnog procesa u regionu, da nije drastičnog pogoršanja odnosa s Rusijom nakon što je turska avijacija oborila ruski avion iznad Sirije.\nNategnuti odnosi s Moskvom ne samo da su doveli do ekonomskih sankcija ruskih vlasti, nego su udarili i na položaj Turske u Siriji, navodi Solana.\nAnkara zloupotrebila intervju predsednika Nikolića Sputnjiku\nRusija je svoje avione angažovane u regionu opremila raketama tipa „vazduh-vazduh“, što može da oslabi uticaj Ankare iznad severoistočne granice sa Sirijom, smatra bivši generalni sekretar NATO-a.\nSadašnji položaj Turske Solana opisuje kao „zamršeno klupko“, iz kojeg zemlja može da se ispetlja ako se bude pridržavala „strateškog pristupa“, pre svega ako bude priznala neophodnost stabilizacije situacije u Siriji i jednom za svagda objasnila svoju ulogu u borbi protiv DAEŠ-a.\nPrema rečima bivšeg generalnog sekretara NATO-a, Turska je nedavno uspešno pokazala svoje umeće da prevlada ozbiljne krize i, ako se to uzme u obzir, od ideje da se pomiri s Rusijom Ankara ne sme da odustane.\n„Takav pristup će, bez sumnje, olakšati upravljanje brojnim rizicima koji su se pojačali usled sirijskog sukoba“, zaključuje Solana.\nsankcije Turskoj, borba protiv terorizma, pomirenje, DAEŠ, NATO, Havijer Solana, Turska


19:30 SZO odobrila vakcinu kompanije Sinopharm\n04. May 2021 2253\nKompanija „Prointer ITSS“, koja se povezuje sa Igorom Dodikom, sinom Milorada Dodika, kupila je firmu „K-2“ audio usluge i time u potpunosti preuzela vlasništvo nad banjalučkom Alternativnom televizijom, saznaje portal CAPITAL.\nFirmu „K-2“ osnovali su ranije radnici ATV-a koji su imali određen udio u vlasništvu televizije. Međutim, većina njih je 2019. godine svoj udio prodala firmi „Grand trade“ Mileta Radišića.\nPrema zvaničnim podacima iz sudskog registra firme „Prointer“ i „K-2“ audio usluge jedini su suvlasnici ATV-a.\nS obzirom na to da je u prethodnom periodu od „Inetgra inženjeringa“ kupio većinski udio, kao i udio koji je imao „Grand trade“, „Prointer“ je kupovinom firme koja je uz njih jedini preostali vlasnik, došao do potpunog vlasništva nad ovom medijskom kućom.\nAlternativna televizija donedavno je imala nekoliko suvlasnika, od kojih je većinski bio „Integra inženjering“, u vlasništvu porodice Slobodana Stankovića. „Integra“ je krajem 2017. postala većinski vlasnik ove medijske kuće.\nAkcije u ATV-u, imao je i „Grand trade“ Mileta Radišića koji je, takođe, svoj udio prodao „Prointeru“.\nOvom kupovinom “Prointer” je nastavio da se širi na različitim poljima u RS. Tako se prvo sa informacionih tehnologija proširio i na polje energetike kada je krajem 2019. godine kupio firmu „Kaldera“ od Milenka Čičića.\n“Prointer” je prošle godine kupio i preduzeće “Sector ADS” iz Banjaluke, koje je bilo u vlasništvu porodice ubijenog biznismena Slaviše Krunića, i ono od tada posluje pod novim nazivom – “Infinity archive digital solutions” ili skraćeno “Infinity ADS”.\nOve firme posluju u okviru grupacije „Infinity International Group“. Pored „Prointera“, „Kaldere“ i “Infinity ADS”, grupacija broji još dvije firme i to „EP Mobile“ te firmu Infinity Energy and ITSS u Makedoniji.\n„Prointer“ je suvlasnik i preduzeća “Inovativna korporacija” sa sjedištem u Bijeljini registrovano za djelatnosti finansijskih holding-društava iostalo finansijsko posredovanje.\nTagovi: atv prointer\nMinistar Petričević u Čelincu: Preduzeće „Delfin trgotrans“ primjer odgovorne porodične firme\nČelinac: Firma „Karl Kuehne“ traži kooperante za proizvodnju krastavaca kornišona


RTCG - Radio Televizija Crne Gore - Nacionalni javni servis :: Ekonomija :: Pad kamatnih stopa i nekvalitetnih kredita\n22. 01. 2020. 16:10 >> 16:10 0\nPad kamatnih stopa i nekvalitetnih kredita\nBankarski sektor u Crnoj Gori, je stabilan, dobro kapitalizovan i visoko profitabilan. Prethodnu godinu karakterisao je kontinuirani rast aktive, kapitala i depozita, dok kamatne stope i nivo nekvalitetnih kredita bilježe kontinuirani pad.\nTo je saopštio guverner CBCG Radoje Žugić na sastanku sa ambasadorom Republike Slovenije u Crnoj Gori Gregorom Preskerom.\nKako je saopšteno iz CBCG, sagovornici su se saglasili u ocjeni da Slovenija i Crna Gora imaju veoma dobre sveukupne odnose i odličnu bilateralnu saradnju.\n“Sagovornici su se saglasili da je u narednom periodu potrebno osnažiti ekonomsku saradnju dvije zemlje, posebno kroz projekte jačanja proizvodnih kapaciteta u Crnoj Gori”, navodi se u saopštenju CBCG.\nRadoje Žugić Gregor Presker\nPandemija uticala na profitabilnost banaka


2002/06/10 10:06 Djindji� u Ko�tunicinoj senci\nMON, 10 JUN 2002 10:06:14 GMT\nPredizborna Srbija izmedju dve vlade\nDjindji� u Ko�tunicinoj senci\nNesposobnost najve�ih stranaka nekada�nje koalicije DOS da se dogovore o prioritetima u interesu gra�ana a ne o svom sopstvenom sa sve ve�om izvesno��u vodi ka izborima ili, �ega se mo�da treba pla�iti- jo� ve�oj politi�koj krizi\nVreme pred po�etak leta u Beogradu proti�e u znaku velikih koncerata. Pro�le nedelje je pred oko 25 hiljada ljudi na stadionu OFK Beograda nastupala "Riblja �orba". Sezonu je ne�to ranije otvorio Bajaga sa "Instruktorima": skromnije - u skladu sa imid�om dobrog de�ka za sve generacije, na ruiniranom stadionu Ta�majdan, gde se nakrcalo nekoliko hiljada obo�avalaca, taman onoliko sveta koliko to kultno mesto mo�e da primi. Naredne subote - posle vi�enedeljne reklamne kampanje "diljem Jugoslavije i �irom sveta" - na stadionu Crvene zvezde nastupa Svetlana Ceca Ra�natovi�, s neskrivenom namerom da obori rekord pose�enosti, koji je pro�le godine na tom mestu - neo�ekivano i za samog sebe - postavio Zdravko �oli� (navodno, 80 hiljada posetilaca).\nOvda�nji analiti�ari politi�kih prilika jo� se nisu pozabavili muzi�kim ukusom novih vlasti, ali premijer srpske vlade Zoran �in�i� vi�en je na koncertu Zdravka �oli�a, mla�ani �ef poslani�ke grupe DOS-a u Skup�tini Srbije �edomir Jovanovi� na Bajaginom, dok se na koncertu Bore �orbe pojavio li�no predsednik SR Jugosalvije, Vojislav Ko�tunica.\nU normalnoj logici stvari, prakti�ni raspad jedne tako �arolike koalicije kakva je DOS doveo bi do prevremenih parlamentarnih izbora, stvaranja novih grupacija stranaka ili bar preciziranja koalicionih sporazuma. U Srbiji, me�utim, deo DOS-a pod kontrolom Zorana �in�i�a - "DOS minus", 17 stranaka od kojih bi mo�da samo dve ili tri samostalno uspele da u�u u parlament - odlu�io je da uvede nova pravila igre. Najpre je, s obrazlo�enjem da neopravdano otsustvuju sa skup�tinskih sednica, "Politbiro DOS minusa" (Predsedni�tvo u �ijem radu ve� dugo ne u�estvuju predstavnici Ko�tuni�ine Demokratske stranke Srbije, DSS) doneo odluku o smenjivanju 50 poslanika - ako ne donesu opravdanje za svoje neu�estvovanje u parlamentarnom �ivotu. Naizgled �udnim sticajem okolnosti, najve�i deo prozvanih predstavnika naroda (23) partijski pripada DSS-u. Manje �udna bila je ljutita reakcija pomenute stranke, odbijanje da se u skup�tinu donose opravdanja i lekarska uverenja te, najzad, odluka da svoje �lanove povu�e iz onih upravnih odbora firmi i organizacija u koje ih je imenovala vlada Srbije.\nTo povla�enje bilo je, �ini se, efektan potez - jer je iskori��eno da se obelodani �injenica kako "najve�a stranka" (DSS) ima samo dvadesetak od oko 500 mesta u upravnim odborima firmi i organizacija od posebnog dr�avnog interesa. Uprkos �urnom dokazivanju druge strane ("DOS minus") da DSS ima vi�e �lanova upravnih odbora, povla�enje �lanova DSS-a postiglo je bar jedan va�an politi�ki cilj: ponovo je otvorilo vrlo osetljivo pitanje "interesnog rasporeda snaga" na mesta poznata ili bar u javnosti ozlogla�ena kao zgodna za upravljanje tokovima novca iz "pozadine". To pitanje ostalo je da visi u vazduhu jo� od 5. oktobra 2000. i trijumfalne pobede tada jo� nepodeljenog DOS-a. Neki prvoborci i simpatizeri demokratskog prevrata �e��e su se zaletali u preduze�a, fabrike i dr�avne institucije no �to su se "borili" protiv Slobodana Milo�evi�a i njegovog re�ima. Precizni koalicioni dogovor o raspodeli mandata, �ini se, nije obuhvatao i sli�nu usagla�enost oko deobe plena; otuda je odluku DSS-a o povla�enju iz upravnih odbora mo�da moglo da olak�a nezadovoljstvo udelom. Kakvo god bilo njegovo tuma�enje, taj potez je ostavio utisak: istra�iva�i javnog mnjenja odmah su registrovali mali ali primetan porast popularnosti Ko�tuni�inog DSS-a na ra�un "�in�i�evog DOS-a"; �to se dvojice lidera ti�e, Ko�tunica je i dalje najpopularniji politi�ar na javnoj sceni.\nStru�na javnost bila je gotovo nepodeljena u oceni da je "opoziv" 50 poslanika - �to se u me�uvremenu svelo na opravdavanje izostanaka, podno�enje nekoliko ostavki i odbijanje poslanika DSS da se odluci povinuju (za sada bez reakcije protivni�ke strane) - zloslutan znak da maniri partijske dr�ave nisu prevazi�eni. Predsedni�tvo "�in�i�evog DOS-a" poziva se na kaolicioni sporazuma po kom, navodno, poslani�ki mandati pripadaju DOS-u tj. Predsedni�tvu DOS-a a ne strankama. Obja�njenje je neuverljivo, utoliko vi�e �to se "principijelno" zalaganje za poslani�ku odgovornost najve�im delom obru�ilo na poslanike DSS-a jer bi oni - ako bi po�tovali odluku o opozivu - svoje mandate trebalo da prepuste ne samo drugim �lanicama DOS-a, nego i - skup�tinskoj opoziciji. U podeli poslani�kih, diplomatskih i inih va�nih mesta, naime, DOS je odavno potro�io sva imena sa izborne liste za koju su 24. septembra 2000. glasali, a do 5. oktobra na ulicama branili gra�ani Srbije.\nDefinitivan politi�ki razlaz dve najve�e stranke vladaju�e koalicije po svemu sude�i ozna�en je formiranjem >vlade u senci< DSS. Na �elu kabineta u senci je potpredsednik ove stranke Dragan Mar�i�anin, koga je poslani�ka ve�ina DOS ove godine smeni�la sa mesta predsednika republi�kog parlamenta. Prvi ljudi Demokratske stranke (DS) prokomentarisali su da se ovim potezom DSS kona�no opredelila za opoziciju,< sa Sunca da ode u senku<.Premijer Djindji� je rekao da medju ministrima u senci ne vidi nijednog koji je bolji od �lanova njegovog kabineta.\nIz tog ugla posmatrana, partijsko-koaliciona manipulacija ne�im �to je u normalnim okolnostima vlasni�tvo bira�a te�ko mo�e biti podr�ana, a njeni pobornici kao da su zaboravili da je re�im Slobodana Milo�evi�a gotovo pao zbog izborne kra�e 1996, i da ih je na vlast doveo masovni protest zbog poku�aja kra�e 2000. godine. Zna�ajan porast neopredeljenih u anketama javnog mnjenja poslednjih meseci vi�e se ne mo�e tuma�iti rutinskim obja�njenjem da je to normalna pojava na polovini izbornog ciklusa - jer istovremeno raste broj onih gra�ana koji smatraju da su prevremeni izbori neophodni. U nekoliko op�tina Srbije odr�ani su prevremeni lokalni izbori i, mada je to nedovoljno za izvo�enje op�tijih zaklju�aka, oba sukobljena "krila" DOS-a trebalo bi da se zabrinu. U Leskovcu je, na primer, lokalnu vlast ponovo preuzela Socijalisti�ka partija Srbije (SPS) sa svojim saveznicima; drugde poverenje gra�ana dobijaju liste koje se distanciraju od DOS-a, na dva-tri mesta samostalni nastup DSS-a bio je ka�njen neo�ekivanim otsustvom podr�ke bira�a...\nNezadovoljstvo postaje o�iglednije kada se radi o ekonomskim, pitanjima svakodnevnog �ivota. U statisti�ko pra�enje standarda uvedena je, pored "normalne", i "minimalna potro�a�ka korpa" - svejedno, prose�na porodica u Srbiji ni za jednu nema dovoljno prihoda. To ukazuje da se deo prihoda i dalje ostvaruje u zoni sive ekonomije, �to ne mo�e biti dobra ocena "reformisti�ke" �in�i�eve vlade, naro�ito uz podatak da vi�e od tre�ine gra�ana Srbije �ivi ispod statisti�ki procenjene granice bede. Strpljenje, ako ve� ne zadovoljstvo, ne podsti�e ni obe�ana brzina privatizacije, a najnovije najave aukcijske prodaje firmi - po principu "ko da najvi�e" a ne na osnovu vladine procene njihove vrednosti - mogu samo poja�ati ose�anje nesigurnosti i straha. Otuda, jasno je, vladi nisu u interesu nikakvi izbori. Premijer �in�i� sa odabranim ministrima ve� nedeljama obilazi gradove u kampanji nazvanoj "Srbija na dobrom putu" koja, me�utim, vi�e li�i na predizbornu kampanju nego na dokazivanje gra�anima da su zaista na dobrom putu.\nDo sada najvidljivu nervozu vlada Srbije pokazala je u vezi s prilivom o�ekivane/obe�ane finansijske pomo�i. Ameri�ko odugovla�enje da odobri tran�u od 40 miliona dolara prekra�eno je "dobrovoljnom" isporukom nekolicine optu�enika po�to je, posle vi�e od godinu dana zatezanja, kona�no donet zakon o saradnji s ha�kim Tribunalom. Kona�no odobrena pomo� ostala je, �ini se, u senci mnogo ve�ih o�ekivanja - da �e Amerikanci odmrznuti jugoslovensku imovinu i finansije u SAD. To se nije dogodilo, �to zna�i da �in�i�eva vlada nema vremena za predah, a ta okolnost mogla bi da izazove jo� neki ishitren potez koji �e imati efekat bumeranga. Za sada, to je "proguravanje" odluke da je u skup�tini Srbije dovoljna jedna tre�ina poslanika za rasprave, a da se natpolovi�na ve�ina tra�i samo za usvajanje zakona i zakonskih akata. U�estvuju�i u diskusiji o smanjenju kvoruma, jedan poslanik SPS-a obratio se predsednici Skup�tine obe�anjem da kada se socijalisti vrate na vlast, ne�e ukinuti tu odluku o "jednotre�inskoj ve�ini" - jer ona o�igledno odgovara onima koji nemaju ili nisu sigurni u sopstvenu poslani�ku ve�inu. To je problem koji, zbog nesposobnosti najve�ih stranaka nekada�nje koalicije DOS da se dogovore o prioritetima u interesu gra�ana a ne svom sopstvenom, ne samo �to mu�i Vladu Srbije nego sa sve ve�om izvesno��u vodi ka izborima ili, �ega se mo�da treba pla�iti- jo� ve�oj politi�koj krizi.


Ko je kriv kad algoritam pogreši: Sigurnosni vozač Uberovog samovozećeg automobila optužen za ubistvo u saobraćajnoj nesreći – Startit\nKo je kriv kad algoritam pogreši: Sigurnosni vozač Uberovog samovozećeg automobila optužen za ubistvo u saobraćajnoj nesreći\nKada robot ubije, ko ide u zatvor?\nVozač koji je nadzirao rad samovozećeg testnog Uber automobila optužen je za ubistvo iz nehata, pošto je to vozilo 2018. godine udarilo i usmrtilo ženu na pešačkom prelazu u Arizoni. Suđenje počinje u februaru sledeće godine, a reč je o prvom sudskom postupku takve vrste u svetu.\nTaj slučaj postavlja pitanje odgovornosti za dela koja učine roboti, a nakon završetka sudskog procesa mogli bi da znamo kako pravni sistem SAD tretira problem krivice u ovakvim nesrećama.\nSam vozač odbacuje svoju krivicu, dok tužilaštvo i nadležni organi smatraju da do nesreće ne bi došlo da je on radio svoj posao, nadzirao rad samovozećeg automobila, piše Reuters. Iste 2018. godine se Tesla u samovozećem režimu zakucao u betonsku bankinu i usmrtio vozača, a to se desilo i dve godine ranije, kada zbog pogrešne procene stanja na putu nije ukočio, pa je stradao vozač koji je u tom trenutku gledao u svoj telefon.\nU Evropi je pre pet godina robot ubio zaposlenog u fabrici Volkswagen u Nemačkoj. Svi ti slučajevi u auto-industriji, pokrenuli su pitanje odgovornosti robota, ali i zaposlenih. Kako u dokumentarcu “Istina o robotima ubicama” kaže jedan od predstavnika nemačkog pravosuđa, tamošnje pravo ne poznaje krivicu robota, a tako je i u čitavom svetu.\nRobot ne sme da naudi čoveku\nPre više od 80 godina, Isak Asimov, pisac naučne fanstastike poznat po knjizi “I, robot”, naveo je dva postulata koja treba poštovati kako roboti ne bi bili opasni po čovečanstvo. Robot ne sme da naudi čoveku i mora da sluša naređenja čoveka, samo ako se naređenja ne sukobljavaju s prvim načelom.\nTa dva pravila su davno poljuljana onog trenutka kada su vojska i policija počele da koriste robote u svojim opreacijama. U tom sistemu je jasno ko je odgovoran – onaj ko daje naredbe, a to je čovek. Međutim, šta se dešava ako naredbe daje algoritam. Ovih dana smo svedoci da algoritmi nisu u stanju da uklone snimak samoubistva, iako uspešno love svaku fotografiju preterane golotinje. To ne uspevaju čak ni uz veliku armiju moderatora.\nIlon Mask: Auto-pilot je pomoć, ne zamena za vozača\nZa sada, kompanija Tesla se brani time da je njihov sistem osmišljen tako da bude pomoć vozaču. Drugim rečima, sva krivica je na onom ko je za volanom, bez obzira da li je u tom trenutku njime upravljao. Izvršni direktor kompanije Ilon Mask kaže da na auto-pilota u njegovim automobilima, treba gledati kao i na one u avionima, oni su pomoć, a ne zamena za vozača.\nAko pogledamo podatke o prodaji Tesla automobila, čini se da vozači pomenutim slučajevima ne pridaju preteranu pažnju. Možda bi to mogla da promeni odluka suda, prema kojoj bi za svaku grešku auto-pilota odgovornost snosio onaj ko je za volanom. Moguće je i da sud krivcima proglasi kompanije, čime bi sigurno osujetio njihove napore na razvoju ove tehnologije.\nNove mere američke Nacionalne agencije za bezbednost saobraćaja\nS druge strane, iz američke Nacionalne agencije za bezbednost saobraćaja stižu nove mere koje bi mogle da utru put ovim vozilima. One se tiču pravila o tome kako vozilo mora da bude konstruisano da bi odgovorilo na bezbednosne zahteve, koja su do sada podrazumevala postojanje volana u automobilu i vozača koji njime upravlja.\nKako je cela ideja da vozača i volana nema u kolima, moguće je i uklanjanje vetrobranskog stakla i ostalih stvari na koje smo navikli. No, sve to čeka dug period testiranja kako bi se dalo zeleno svetlo za autumobile kojima će u potpunosti upravljati algoritam, bez mogučnosti da čovek na njega utiče.


Đorđević zadovoljan formom "orlova" - Sport - Dnevni list Danas\nPočetna » Sport » Đorđević zadovoljan formom „orlova“\nKošarkaši Srbije okupljaju se za završne mečeve u kvalifikacijama za Svetsko prvenstvo\nKošarkaši Srbije danas se okupljaju za poslednje mečeve u kvalifikacijama za Svetsko prvenstvo u Kini protiv Estonije i Izraela.\n0Piše: V. Ž. 18. februara 2019. 10.42\n„Orlovi“ najpre 21. februara gostuju Estoniji u Talinu, a potom tri dana kasnije u hali „Aleksandar Nikolić“ dočekuju Izrael.\nSelektor Aleksandar Đorđević pratio je proteklog vikenda u Nišu završni turnir Kupa Radivoja Koraća, gde je imao priliku da vidi neke od kandidata koje je pozvao za poslednje utakmice pred Mundobasket. On je istakao da je zadovoljan formom igrača na koje računa u predstojećim mečevima.\n– Glišić je odigrao odlično, Beslać, Vulikić, Simanić odigrali su konkretnu i karakternu utakmicu, što može da raduje. U ovakvom takmičenju i našoj ligi postoji još prostora za naše mlade igrače, može da im se da šansa da se grade polako, da dobijaju igračke smernice za dalji razvoj. Partizan ima dosta mladih igrača, Trifunović i Pecarski su tek kročili na teren u seniorskoj konkurenciji, a osvajači su zlatne medalje. Momci su u tefterima ne samo nas koji se bavimo seniorskom reprezentacijom Srbije, već i drugih ljudi – rekao je Đorđević.\nSelektor je istakao da je Kup Radivoja Koraća takmičenje iz koga igrači mogu da izvuku „velika iskustva“.\n– Treba da iskoristimo maksimum iz ovog takmičenja, da igrači shvate šta znači jedan posed, jedna lopta, šut, greška, skok… Tako se pobeđuju velike utakmice, a to je ono što stalno želimo da objasnimo igračima sa kojima radimo. Kup je uvek takmičenje gde ne postoje iznenađenja. Ko god da pobedi ili izgubi, nije iznenađenje. Mene lično jako raduje karakter koji vidim na terenu, način na koje su ekipe ušle u utakmice protiv, na papiru, favorita. To je ono što čini razliku. Ono što mi gledamo jeste da li vi igrate utakmicu samo da biste je odigrali, ili sa željom da pobedite – zaključio je Đorđević.\nNa spisku selektora Đorđevića za poslednja dva meča našao se i Miloš Teodosić, sa kojim su nedavno Los Anđeles Klipersi raskinuli ugovor. Boban Marjanović, koji je nedavno prešao u Filadelfiju, nije mogao da ovaj put prihvati poziv, ali je obećao da će igrati za „orlove“ u Kini. Najefikasniji srpski igrač u NBA ligi Nikola Jokić još uvek nije ni blizu toga da prihvati poziv da na velikom turniru zaigra za svoju zemlju.\nEstonija – Srbija 18:00\nSrbija – Izrael 16.00\nGruzija – Estonija 16.00\nNemačka – Grčka 18.00\naleksandar djordjevic, kosarka, kosarkaska reprezentacija srbije\nĐorđević: Zahvalnost Brazilu na podršci teritorijalnom integritetu Srbije


Donacija privrednika Kojadinovića sedmočlanoj porodici Rikić - NTV Arena Bijeljina\nPrivrednik i humanitarac iz Njemačke Miroslav Kojadinović poklonio je danas sedmočlanoj porodici Rikić iz Lipovica kod Lopara LCD televizor i peć na drva.\nNakon posjete porodici Rikić, Kojadinović je rekao novinarima da je njegova misija pomoć ljudima i opštinama Republike Srpske.\nPrethodno je za Kojadinovića organizovan prijem u opštini Lopare, na kojem je dogovoreno da se u narednoj godini organizuje poslovni forum i sastanak rukovodstva Lopara sa privrednicima i investitorima iz bavarske njemačke oblasti.\n“Razgovarali smo o daljim investicionim i energetskim projektima koji trebaju da se realizuju ovdje u opštini Lopare, kod mojih prijatelja”, naveo je Kojadinović.\nNačelnik opštine Lopare Rado Savić podsjetio je da ova majevička opština godinama unazad sarađuje sa Kojadinovićem, koji je organizovao brojne kvalitetne sastanke u Njemačkoj.\n“Naš plan je da se organizuje forum u bavarskoj pokrajini, na kojem će učestvovati i opština Lopare, gdje će biti prisutni potencijalni investitori koji bi došli u našu opštinu”, istakao je Savić.\nOn je dodao da je u Loparama u toku priprema projekta izgradnje poslovne zone.\n“Kada pandemija virusa korona stane, imaćemo ponudu za potencijelne strane investitore, za investicije u postojeće privredne kapacitete i za nova ulaganja”, rekao je Savić.\nSavić je zahvalio Kojadinoviću i ocijenio da on na svakom koraku u svijetu promoviše opštinu Lopare i Republiku Srpsku.\n“Kojadinović stvara i konkretne odnose i relacije, opština Lopare je zahvaljujući njemu sklopila prijateljske odnose sa njemačkim gradom Mildorfom i očekujemo da ćemo u narednom periodu potpisati povelju o bratimljenju”, naveo je Savić.\nPrijemu je prisustvovao i direktor Doma zdravlje Lopare Želimir Nešković, koji je istakao da je, zahvaljujući Kojadinoviću, ova zdravstvena ustanova dobila donacije koje su poboljšale kvalitet pružanja zdravstvenih usluga.\n“Kompanija `Domatek` i Kojadinović, čiji je on suvlasnik, donirali su 2017. godine sanitetsko vozilo našoj zdravstvenoj ustanovi, većim dijelom su učestvovali u nabavci savremenog ultrazvučnog aparata, a u ovoj godini Kojadinović je pomogao da obezbjedimo 300 brzih kovid testova i time značajno pomogao u borbi protiv virusa korona”, rekao je Nešković.\nTags: donacija, lopare, miroslav kojadinovic, pomoc, rado savic, zelimir neskovic\nBijeljina: Pano sa porukom podrške Dodiku


Slajder Arhiva - Stranica 491 od 525 - Biznis i Finansije\nKako na duži rok obezbediti veće zapošljavanje: Unutrašnji odliv mozgova\nby bifadmin 5. marta 2015.\nUsled naglog razvoja ICT tržišta, posebno „interneta svih stvari“, Evropska komisija predviđa da za pet godina u Evropi neće biti odgovarajućih kadrova za oko 900.000 radnih mesta u takozvanim profesijama budućnosti. Srbiji taj problem već uveliko kuca na vrata, s obzirom da su ulaganja u ICT industriju oko 10 puta manja od proseka EU i da raspolaže sa 1,6 inženjera na 100 zaposlenih, dok je u susednoj Hrvatskoj taj odnos 3,2, u skandinavskim zemljama 5 a u Izraelu 16 inženjera na 100 zaposlenih. „Dobra vest je što u Srbiji, koja se bori sa visokom stopom nezaposlenosti, posebno među mladima, nema nezaposlenih IT stručnjaka, a loša što zbog njihovog nedostatka već odlažemo neke projekte. Zato sa obrazovnim institucijama sagledavamo načine kako da obezbedimo profile za kojima će se pojaviti tražnja u budućnosti, da uskladimo upisne kvote na fakultetima sa potrebama ove industrije i pomognemo da svršeni diplomci osim kvalitetnog teorijskog znanja, budu mnogo više osposobljeni za praksu“, ističe Željko Tomić, direktor kompanije OSA računarski inženjering i predsednik odbora za ICT u Američkoj privrednoj komori u Srbiji (AmCham) koja je zajedno sa Ministarstvom prosvete, nauke i tehnološkog razvoja organizovala okrugli sto „Saradnja privatnog sektora i tehničkih fakulteta: najbolje prakse“.\nOvaj skup, koji je okupio predstavnike ICT industrije i univerziteta u Srbiji, prema rečima izvršne direktorke AmCham-a Maje Piščević je tek prvi u nizu, budući da je nedostatak odgovarajućih obrazovnih profila izražen i u drugim industrijama. Naime, u istraživanju Američke privredne komore u Srbiji o tome šta je potrebno promeniti u domaćem poslovnom okruženju da bi kompanije ponovo počele više da zapošljavaju, ispitanici u 190 američkih, međunarodnih i domaćih kompanija, članica AmCham-a, kao jedan od najvećih problema naveli su nedostatak odgovarajućih kadrova i potrebu za promenama u obrazovnom sistemu. Istovremeno, pokazuje se da su programi studentskih praksi u kompanijama jedan od preovlađujućih izvora zapošljavanja budućih radnika. „Poenta je da se na osnovu iskustava koja su stečena u saradnji kompanija i univerziteta dođe do najbolje zajedničke platforme, da se umesto dosadašnjih pojedinačnih inicijativa uspostave standardi kontinuirane saradnje i primene najkvalitetniji modaliteti, kako bi se na duži rok obezbedilo veće zapošljavanje i umanjio odliv mozgova“, objašnjava Piščević.\nOdlazak stručnjaka u druge zemlje je posebno izražen u ICT industriji, koja je po prirodi svog poslovanja okrenuta tržištu bez granica i koja je, stoga, i među najagilnijima u traženju rešenja da se nedostajući profili dugoročnije obezbede. Ali odliv mozgova u svet nije najveći problem sa kojim se Srbija suočava, jer ako bi se ta „cirkulacija mozgova“ bolje iskoristila, naši stručnjaci iz dijaspore mogu da nam donesu i nova znanja i poslove, smatra ministar prosvete, nauke i tehnološkog razvoja Srđan Verbić. Mnogo opasniji problem je što se neodgovarajuća upisna politika na fakultetima rešava od danas do sutra, kampanjama za otvaranje posebnih smerova za stručne profile koji u tom trenutku nedostaju, kao što su jedno vreme bili menadžeri. „Ali sa aspekta poslodavaca, konkretno ICT industrije, rešenje nije u zapošljavanju „profesionalnih menadžera“, već da programeri tokom svog obrazovanja ovladaju i upravljačkim sposobnostima. Ne trebamo da forsiramo produkciju filologa koji govore kineski ili arapski jer su sada najtraženiji, već nam je potrebna radna snaga koja će govoriti više jezika. Takođe, IT veštine nisu neophodne samo programerima, već i svim drugim profesijama. Ukoliko produkujemo samo usko specijalizovane profile koji su trenutno deficitarni, podstičemo mnogo opasniji, unutrašnji odliv mozgova, gde nema pomoći. Jer kada se neko opredeli za određenu profesiju samo zato što je ona trenutno tražena na tržištu i počne da se bavi poslom za koji nema ni talenta ni želje – svi smo na gubitku“, upozorava Verbić.\nMinistar napominje da su na domaćem tržištu rada uočljive dve krajnosti. Sa jedne strane, ICT industrija nedostatak kadrova rešava tako što sve češće zapošljava svršene srednjoškolce i mlade koji su tek počeli da studiraju, i od kojih mnogi nikada ne steknu fakultetsku diplomu. Nasuprot tome, u većini drugih industrija početnike niko ne želi da zaposli, „jer kompanije, naročito strane, nemaju vremena da se bave njihovom obukom i rađe jedne drugima preuzimaju kadrove, pa među preduzećima cirkulišu uglavnom isti ljudi. Poslodavci neće da rizikuju sa onima koji tek izlaze sa fakulteta, a među njima ima izuzetnih talenata koji bi uradili velike stvari i za tu kompaniju i za celokupnu industriju. Ako im se ta šansa ne pruži odmah po diplomiranju, potraga za poslom može da se prolongira i decenijama“. Stoga je u Srbiji sve uočljiviji i trend da se rešenje traži u veštačkom produžavanju školovanja i pokušajima da se ostvari karijera na fakultetu, iako bi se mnogi radije bavili biznisom nego upisivali doktorate, ističe Verbić i dodaje: „Zato se nadam da će najuspešniji primeri saradnje u ICT industriji biti podsticaj i za ostale delatnosti da nađemo vremena da se taj dijalog unapredi i sa fakultetima i sa srednjim školama, jer ono za šta zaista nemamo vremena je – da gubimo vreme“.\nOd stipendiranja studenata do sopstvenog fakulteta\nPronalaženje modela za uspostavljanje dugoročnije ravnoteže na tržištu rada, međutim, nije nimalo lako, što pokazuju i veoma različiti pristupi i prioriteti ICT kompanija u saradnji sa obrazovnim institucijama kako bi se rešio problem odgovarajućih kadrova. Modalitet koji se najviše primenjuje je da se zapošljavaju oni koji su se pokazali najboljima tokom studentskih praksi u kompanijama, koje sve češće u saradnji sa fakultetima pokreću i posebne smerove i finansiraju njihove najtalentovanije polaznike. Na primer, Schneider Electric DMS koji godišnje zapošljava oko 150 inženjera, pored omogućavanja stručne prakse stipendira i 150 najtalentovanijih studenata koji na novosadskom Fakultetu tehničkih nauka stiču inženjerska i znanja iz energetike, i na taj način obezbeđuje oko dve trećine potrebnih kadrova. Prema rečima Sandre Barjaktarević iz ove kompanije, preko Centra za mlade talente uspostavlja se saradnja i sa osnovnim i srednjim školama, kroz besplatnu nastavu iz matematike i programiranja kako bi se ove oblasti približile mladima, kao i perspektive koje nudi ICT industrija. “Smatramo da ovakva ulaganja dugoročno donose veliku korist i kompaniji i društvu i da slične strategije mogu da se primene i u drugim industrijama“.\nFakulteti više nisu primarno mesto gde se rešava problem nedostajućih ICT kadrova, još je izričitiji Neven Tubić, iz Centra za razvoj softvera u Microsoft-u. Ova kompanija, takođe, uveliko obilazi osnovne i srednje škole po Srbiji sa ciljem da se kroz atraktivne kompjuterske igre učenicima pokaže kako funkcioniše programiranje u praksi, kao i da se o tome dodatno informišu i nastavnici. Sa istim ciljem je za ovu ciljnu grupu napravljen i besplatan sajt za obuku iz programiranja, na kome je trenutno registrovano oko 2900 učenika i oko 50 profesora, a kompanijski stručnjaci predaju u beogradskoj Matematičkom gimnaziji i na fakultetima širom Srbije. Prošle godine je oko 850 studenata imalo priliku da se upozna sa načinom rada u Microsoft-u, „jer studenti ne znaju šta ih čeka kada završe fakultet“, ističe Tubić, „i zato je veoma dobro da im to kompanije predoče još tokom studiranja“. On napominje da najbolju saradnju imaju sa beogradskim ETF-om, ali i da su pojedini fakulteti veoma zatvoreni za bilo kakvu inicijativu. „Iskustvo našeg Centra pokazuje da za svako upražnjeno inženjersko mesto kao zemlja gubimo godišnje između 50 i 100.000 dolara bruto – to nisu samo plate, to su sva davanja po zaposlenom. To su značajne cifre i ako bismo obrazovali više inženjera – svima bi bilo bolje“.\nSlične aktivnosti sa osnovcima, srednjoškolcima i studentima realizuje i kompanija ComTrade, koja je , međutim, otišla korak dalje, osnovavši Visoku strukovnu školu i srednju školu za informacione tehnologije, kaže ispred ove kompanije Srećko Miodragović. „Nama sa tehničkih fakulteta uglavnom dolaze diplomci sa opštim IT znanjima, koja nisu primenjiva na projektima koji su sve složeniji, zahtevaju sve specifičnija znanja a vremenski su veoma ograničeni. Zato nemamo vremena da pola godine i duže obučavamo novozaposlene za niše koje su nam potrebne. Osnivanjem srednje i visoke strukovne škole dajemo prednost specijalizovanom znanju – i mada se neće svi složiti sa takvim konceptom, na taj način unapred obezbeđujemo deficitaran kadar jer kao kompanija pratimo trendove na tržištu i znamo u kom pravcu da usmeravamo naše polaznike. Možda smo jedna od prvih obrazovnih institucija koja je kao zvaničan predmet uvela programiranje mobilnih aplikacija za različite uređaje, što je veoma traženo zanimanje“.\nDodatne prednosti su što odvijanje nastave unutar kompanijskog prostora omogućava studentima da se već od prvog dana informišu šta ih očekuje na budućem poslu. Uspostavljena je saradnja i sa inostranim univerzitetima, a Miodragović posebno ističe saradnju sa indonežanskim privatnim univerzitetom Gunadarma koji obrazuje gotovo 40.000 studenata. „Njihova iskustva su značajna jer je fokus na samozapošljavanju diplomaca kroz otvaranje inovativnih start up firmi, za razliku od ovdašnje obrazovne politike koja uglavnom edukuje kadrove sa idejom da traže posao kod drugih, a ne da se osposobljavaju za preduzetništvo“.\nKratkoročna budućnost bez istraživanja i razvoja\nMada je Netwark Akademia kompanije Cisco takođe fokusirana na obrazovanje kadrova za poslove budućnosti, njihov pristup je drugačiji u odnosu na prethodni primer, jer uključuje ne samo sticanje različitih socijalnih veština u edukaciji inženjera, već i IT obrazovanje za pripadnike drugih profesija i poseban multidisciplinarni program za veće zapošljavanje i samozapošljavanje žena. Profili koji će se najviše tražiti u budućnosti su vezani za razvoj koncepta „internet svih stvari“, u koji se, prema rečima predstavnika ove kompanije Suzane Radović i Aleksandra Stepančeva, „u svetu trenutno ulaže 90 hiljada milijardi dolara, a mi zajedno sa ovdašnjim fakultetima pokušavamo da pribavimo što veći deo tih sredstava, obezbeđujući im najnoviju metodologiju i opremu i promovišući ih kao referentne partnere među poslovnim svetom“.\nMilan Kerac sa novosadskog Fakulteta tehničkih nauka ističe da su programi koji se realizuju u saradnji sa ovom kompanijom dobra kombinacija formalnog i neformalnog obrazovanja koje prati trendove, o čemu svedoči i podatak da ih pohađaju polaznici različitog nivoa obrazovanja, uključujući i inženjere sa dugogodišnjim radnim iskustvom. Posebna prednost je mogućnost rada u najsavremenijim laboratorijskim uslovima „a u planu je da zajedno sa Cisco-m pokrenemo razvoj alata za inteligentne otvorene mreže, što će Fakultetu obezbediti da poveća istraživački potencijal, a najtalentovanijim studentima da se uključe u razvoj novog poslovnog segmenta“. Cisco podjednako uspešno sarađuje i sa beogradskim ETF-om, kaže ispred ovog fakulteta Mladen Koprivica, gde se trenutno radi i na „on–line“ pristupu istraživačkoj laboratoriji, a među najpopularnijima je program za unapređenje zapošljavanja žena, za koji konkuriše dvostruko više kandidatkinja nego što je raspoloživih mesta. Koprivica najavljuje osnivanje još jedne akademije u Tehnološkom parku Zvezdara, kao i inicijativu da se uz podršku Ministarstva prosvete deo ovih programa realizuje i u srednjim školama, u okviru redovne nastave.\nObrazovanje kvalitetnog kadra je nužan ali ne i dovoljan uslov za ekonomsku održivost i povećanje konkurentnosti Srbije, ukoliko se istovremeno ne podstiče brži razvoj istraživačkih potencijala na univerzitetima i njihovo povezivanje sa tržištem, mišljenja je Marko Kovačević iz kompanije Trizma. On kao veoma uspešan primer navodi saradnju sa beogradskim Tehnološko-metalurškim fakultetom, kome ova kompanija pomaže da na globalnom tržištu pronađe strateške partnere za ulaganja u dalji razvoj i komercijalizaciju atraktivnih naučnih projekata, „što će omogućiti da zadržimo stručnjake, da se znanje replicira i da Srbija po tom resursu postane prepoznatljivija u svetu“.\nProfesor ovog fakulteta Petar Uskoković navodi da veoma ozbiljni i vrlo izgledni projekti sa stranim partnerima bivaju zakočeni zbog administrativno-tehničke procedure usled razlika u lokalnim propisima i prevelikih troškova da se te razlike usklađuju na mnogobrojnim sastancima, pa je veoma korisna pomoć specijalizovanih kompanija za brže uspostavljanje kontakata i njihovu dalju realizaciju. Takva podrška je korisna i za promovisanje i razvoj oblasti koje u Srbiji nisu dovoljno prepoznate kao atraktivne, za razliku od svetskih trendova. „Reč je o tehnologijama koje su okrenute nano materijalima“, precizira Uskoković. „Kod nas je najveće interesovanje za biotehnologije, a mi nastojimo da dodatno afirmišemo oblast elektronskih materijala, fleksibilne elektronike i materijala za skladištenje energije koja je među strateškima u svetu, za koju imamo i stručnjake i opremljene laboratorije, ali nam treba krajnji korisnik koji će nas podržati“. U podršci domaćoj nauci da ne bude više samo rasadnik talenata za tuđe potrebe, značajan korak bi bio i formiranje virtuelnog tržišta za istraživanja i razvoj, koje bi objedinilo informacije o potrebama kompanija i mogućnostima univerzitetskih stručnjaka da na njih odgovore.\n5. marta 2015. 0 komentar\nEvro rekordno pao u odnosu na dolar\nEvropska moneta je pala na 11-godišnji minimum. Evro sada vredi manje od 1,1 dolara, a stručnjaci uzrok za ovaj pad pronalaze u špekulacijama u vezi sa očekivanim programom stimulisanja ekonomije koji treba da inicira Evropska centralna banka.\nOči investitora su uprte u ECB koja bi danas trebalo da objavi detalje oko svog 60 milijardi evra vrednog programa otkupa obveznica koji je najavljen u januaru. Guverner ECB, Mario Dragi, je naime najavio da će ova banka sve do 2016. godine svakog meseca otkupljivati finansijske proizvode u pomenutoj vrednosti.\nProgram bi trebalo da doprinese evropskoj borbi protiv deflacije jer je još u oktobru 2013. godišnja stopa inflacije pala ispod 1% i taj pad nastavila sve do dok nije otišla u minus (-0,2%) pre tri meseca.\nZato se sada svi pitaju koji će biti sledeći korak Evropske centralne banke, tj da li će ona sprovesti kvantitativno popuštanje i time preplaviti tržište novcem. Program kvantitativnog popuštanja trebalo bi da vredi billion evra a cilj mu je da oživi evropsku ekonomiju kroz kupovinu obveznica i drugih hartija od vrednosti od komercijalnih banaka i drugih privatnih institucija, kako bi podigao njihove cene.\nAmbasador Kazahstana u Srbiji Nurbah Rustemov pozvao je srpske kompanije iz oblasti putne infrastrukture, građevinarstva i poljoprivrede da učestvuju u realizaciji državnog programa Vlade Kazahstana “Svetli put”, za koji će biti izdvojeno 40 mlrd USD.\nRustemov je na sasatanku ss potpredsednikom Vlade Srbije i ministrom trgovine, turizma i telekomunikacija Rasimom Ljajićem u Beogradu, kazao da će taj projekat biti realizovan u naredne tri godine i da će u njegovom sklopu biti izgrađen veliki broj puteva, železničkih pruga, škola, bolnica i pogona za proizvodnju hrane.\nLjajić i Rustemov su se saglasili da bi u toku ove godine trebalo da se održi i prva sednica međuvladinog komiteta za ekonomsku saradnju Srbije i Kazahstana.\nOni su najavili i skoro potpisivanje bilateralnog sporazuma o izbegavanju dvostrukog oporezivanja koji je u potpunosti usaglašen, kao i sporazuma o saradnji u oblasti turizma, zajedničkom nastupu na trećim tržištima i saradnji u oblasti informaciono-komunikacionih tehnologija, koji su u pripremi.\nRustemov je dodao i da će Kazahstan u toku naredne godine otvoriti zgradu generalnog konzulata u Beogradu, a da će potom biti otvorena i ambasada.\nNajniži tempo rasta kineske ekonomije u poslednje 24 godine\nOve godine će rast kineske ekonomije biti 7%, što je najniži tempo rasta u poslednje 24 godine. Ovo se moglo čuti juče iz tradicionalnog izveštaja o radu kineskog premijera Li Kećijanga koji se ove godine fokusirao na dve teme: na ekonomiju i ekologiju.\nNaime, u izveštaju koji se prostire na 38 stranica čak 30 strana zauzela je kineska ekonomija. Premijer je pokušao da ubedi publiku istog da je pad ekonomije “sasvim prirodan” i da će takva situacija biti u narednih nekoliko godina koristeći kovanice poput “nova normala” isl. Rast kineske ekonomije je inače prošle godine bio 7,5%, što je smartano ozbiljnim usporavanjem, dok je ove godine za 0,5% manji.\nDa podsetimo, posle više godina dvocifrenog rasta kineski lideri sada zagovaraju sporiji tempo istog. Druga najjača svetska ekonomija sada pokušava da napravi zaokret od izvozno orijentisane ka ekonomiji podstaknutoj domaćom potrošnjom. Njen premijer kaže da su ove “reforme” razlog slabljenja kineske ekonomije ali da će se situacija posle sprovođenja istih znatno poboljšati. On je obećao da će se Kina ove godine potruditi da stvori više od 10 miliona novih, urbanih, radnih mesta i da održi stopu nezaposlenosti na 4,5%.\nCukerberg nastavlja da umrežava ceo svet\nFejsbuk će nastaviti da u saradnji sa svojim partnerima razvija servis Internet.org kako bi što više ljudi bilo povezano putem globalne mreže, rekao je Mark Cukerberg, osnivač ove društvene mreže na ovogodišnjem sajmu “Mobile World Congress” (MCW) u Barseloni.\nKako je naveo prvi čovek Fejsubka internet infrastruktura je skupa i zato je neophodno da se što veći broj mobilnih operatera uključi u projekat Internet.org.\nDa podsetimo, osnivač Fejsbuka je još pre godine tvrdio da mu je misija da poveže ceo svet. Zato je tada u saradnji sa liderima iz oblasti tehnologije, nevladinim organizacijama i lokalnim zajednicama pokrenuo Internet.org kako bi dve trećine ljudi u svetu koji nemaju internet bili povezani na mrežu. Cilj je da što veći broj ljudi u svetu dobije jeftin pristup internetu i besplatan pristup određenim aplikacijama. Učesnici u projektu rade na tome da podele resurse, kao i iskustva u istraživanju naboljih rešenja za ostvarivanje tog cilja.\nJedan od partnera u okviru Internet.org je i kompanija Erikson sa kojim je Fejsbuk pokrenuo “Innovation Lab”. Reč je o projektu koji omogućava programerima da razumeju kako će njihove aplikacije da rade u različitim delovima sveta. Naime, “Innovation Lab” simulira uslove mreža u različitim delovima sveta što omogućava programerima da mogu da vide kako bi njihova aplikacija funkcionisala na udaljenim područjima.\nOsim Eriksona ostali partneri Fejsbuka na projektu Internet.org su Samsung, Nokia, MediaTek, Opera Softver itd.\nGlavni akteri ove priče su jedna srednja škola i nekoliko poslodavaca, koji su zajedno pobedili srpsku apatiju i mladim ljudima pružili perspektivu. Zato sada najmlađe junake ove priče, učenike koji su upisali do nedavno nepopularne tehničke profile, odmah po diplomiranju čeka posao.\n„Kada dunu vetrovi promena, neko gradi zid, a neko vetrenjače“. Ovako Slavko Đokić, direktor Tehničke škole u Požegi, u najkraćem objašnjava uspeh ove obrazovne ustanove u modernizaciji obrazovnih profila uz podršku Ministarstva prosvete, nauke i tehnološkog razvoja, kao i u saradnji sa lokalnim preduzećima Zlatiborskog okruga. Učenici se obrazuju za različite profile, od poslovnog administratora do turističkog tehničara, ali je rukovodstvo škole procenilo da najveći potencijal za zapošljavanje imaju profili iz mašinske struke. Stoga je doneta odluka da se četvorogodišnji obrazovni profil tehničar za kompjutersko upravljanje prilagodi potrebama preduzeća Inmold, a sa Livnicom Požega i Livnicom Guča pokrene ogledni trogodišnji obrazovni profil livac-kalupar, koji će najboljim učenicima omogućiti da se odmah zaposle.\nNastavnici i direktor škole\n„Tako smo deci pružili perspektivu“, kaže Đokić, napominjući da je ona rezultat zajedničkih napora škole, poslodavaca, Nemačke organizacije za međunarodnu saradnju GIZ i lokalne samouprave, uključujući i neophodna finansijska sredstva. „Lokalna samouprava i GIZ su u ovaj projekat uložili po 30.000 evra, Inmold oko 200.000 zajedno sa drugom CNC mašinom koju ćemo uskoro dobiti, a Livnica preko 28.500 evra“. Škola je uvela i evaluaciju rada zaposlenih, nakon koje je od 60 nastavnika njih 10 moralo da poboljša svoja predavanja, kao i predmet „Preduzetništvo“ kao obavezan predmet u trećoj godini šklovanja. Po rečima pedagoga Snežane Stamatović, program je tako koncipiran da učenicima pruža najvažnija početna znanja za pokretanje sopstvenog posla, dok Zoran Jotić, pomoćnik direktora Tehničke škole, smatra da bi on trebalo da bude obavezan u svim srednjim školama. Na taj način, ističe, deca se ohrabruju da upravljaju svojim životom, a ne da zavise od tuđih odluka i očekuju da neko drugi brine o njima.\nNastavnici su tokom priprema za uvođenje profila livac-kalupar prvo kontaktirali lokalna preduzeća da bi saznali kakva znanja i veštine su im potrebni u okviru ove struke. Na osnovu dobijenih odgovora su koncipirali nastavni program, i po dobijanju dozvole nadležnog ministarstva pre tri godine formirali ogledno odeljenje za livce-kalupare, čiji polaznici tokom prve godine na praktičnoj nastavi u firmama provode jedan dan nedeljno, u drugoj dva, a tokom završne godine tri dana. Ovakava srazmera između teorijske i praktične nastave je pokazala odlične rezultate, potvrđuje profesorka mašinstva u ovoj školi, Slavica Totović. Međutim, ispostavilo se i da je neophodno da se propisima omogući fleksibilnije usklađivanje upisne politike sa kretanjima na tržištu, odnosno da se odluke o upisu svake nove generacije donose na osnovu procena koliko je tržište zasićeno određenim profilima, i da li će oni koji se upisuju po završetku školovanja moći i da se zaposle. To trenutno nije slučaj.\nUspostavljanje ravnoteže između obrazovne strategije i promenljive potražnje za radnom snagom na tržištu je jedan od najtežih poslova i u razvijenim zemljama, a ova problematika je posebno delikatna u manjim sredinama. Livnica Požega je postala poznata i u najširoj javnosti zato što je među retkim preduzećima u ovoj industriji koja pozitivno posluju i što je zanimanje pred odumiranjem vratila na listu perspektivnih profesija u Zlatiborskom okrugu. Njen direktor Nikola Šojić, međutim, priznaje da ne mogu sa sigurnošću da projektuju koliko radnih mesta će otvoriti u narednim godinama, usled izuzetno nestabilnih uslova na tržištu. „Mašinska industrija, čiji smo dobavljači, je u veoma lošoj situaciji. U Srbiji je nekada radilo preko 30 livnica, a sada ćemo biti srećni ako ih ostane i pet. Mi izvozimo 90% svoje proizvodnje, prošle godine smo zaposlili 33, a ove 22 nova radnika kojima uredno izmirujemo sve obaveze, što je pravi podvig u uslovima koji su krajnje destimulativni za proizvodnju i izvoz. Ali kada bi država počela da stimuliše izvoz, mogli bismo odmah da zaposlimo još 100 radnika“.\nLivnica Požega je prva u zemlji započela drugačiji model saradnje sa jednom srednjom školom, kako bi obezbedila kadrove koji joj zaista odgovaraju. Uvođenje profila livac-kalupar, međutim, nije išlo glatko. Prve godine odziv učenika je bio slab, i pored garancija da će po završetku školovanja dobiti posao. Ali već sledeće godine, kada su budućim učenicima ponuđene i stipendije, Tehnička škola Požega je formirala celo odeljenje i takav trend se nastavio. U Livnici su, takođe, veoma zadovoljni ovakvim odzivom, jer umesto prekvalifikovanih radnika iz srodnih struka, prvi put posle dužeg vremena će dobiti školovane livce, a direktor Šojić je uveren da će interesovanje za ovo zanimanje nastaviti da raste. „Kada krenu ogromna otpuštanja u preduzećima u restrukturiranju i u javnom sektoru, mladi će na teži način shvatiti koliko je bolje školovati se za struku sa izgledom za zaposlenje, nego za zanimanja koja zvuče atraktivno, ali sa kojima se provode godine na evidenciji nezaposlenih“.\nU Livnici naglašavaju da su veoma zadovoljni saradnjom sa Tehničkom školom Požega, kao i njenim đacima. Zato će im obezbediti posao, a onima koji žele da nastave školovanje neće tražiti da vrate stipendije. Naprotiv, nastaviće da finansiraju njihovo usavršavanje ali sa obavezom da se posle više škole ili fakulteta zaposle u Livnici Požega. „Siguran sam da će nam se ovo ulaganje isplatiti. Iako interna obuka kadrova koji su iškolovani za srodne mašinske struke traje samo 6 meseci a školovanje livca-kalupara 3 godine, nama će se ulaganja vratiti već sa prvom generacijom kadrova koji su obrazovani prema našim potrebama i za više srodnih poslova“, uveren je Šojić. Njegovo uverenje deli i tehnički direktor Slobodan Lukić. „Tokom trogodišnjeg školovanja, livci-kalupari dobar deo nastave provedu u našim proizvodnim halama, ne kao posmatrači, već kao aktivni učesnici. Kada izađu iz škole, više im rad nije stran“. Lukić ističe da im je veoma važno da đake, pored neophodnih veština u struci, nauče kako da u procesu proizvodnje zaštite i sebe i životnu sredinu.\nStudijska putovanja za praktikante\nSlično iskustvo ima i preduzeće Inmold, koje od svog osnivanja 2006. kontinuirano beleži rast poslovanja. Kompanija za potrebe domaće i strane industrije proizvodi alate za livenje plastike, industrijske robote koji ih opslužuju i vrši reparaciju oštećenih alata laserskim zavarivanjem. Pošto lokalna ponuda radne snage nije bila odgovarajuća, osnivač preduzeća Goran Janković je odlučio da taj problem reši tako što će u saradnji sa Tehničkom školom omogućiti kvalitetnije obrazovanje tehničara za kompjutersko upravljanje.\nVladan Vesnić, profesor Tehničke škole Požega koji je od početka uključen u ovaj projekat, kaže da Inmold trenutno stipendira najboljih 29 učenika svih godina, koji će posle završetka škole zaposlenje sigurno naći u ovoj kompaniji. „Učenicima koji su u teškoj materijalnoj situaciji je od presudne važnosti to što imaju obezbeđenu stipendiju i što im se rad na praksi u preduzeću plaća od 120 do 150 dinara po satu. To ih je i podstaklo da upišu ovaj profil, jer neki od njih su jedini u porodici koji privređuju i zato se trude da i subotom dolaze u preduzeće na praksu. Pored toga, kompanija je prvu generaciju stipendista, njih 12, u pratnji dva profesora poslala u Austriju i Nemačku, gde su imali priliku da se upoznaju sa najsavremenijim tokovima u ovoj oblasti. Mada je ove godine ekonomska situacija teža, vlasnik preduzeća je ponovo izdvojio sredstva za studijska putovanja praktikanata, što je odluka vredna poštovanja“.\nJanković objašnjava da je ideju da na ovaj način uloži u obrazovanje kadrova koji mu trebaju dobio u razgovorima sa vlasnicima uspešnih malih i srednjih preduzeća, koji su imali isti problem: deficit kvalitetne radne snage. „Na osnovu razvojnog plana poslovanja, shvatio sam da je bolje da ulažem u kvalitetno obrazovanje budućih zaposlenih nego da se bavim „brzinskom“ prekvalifikacijom kadrova iz drugih struka. Radujem se što ćemo uskoro primiti prvih 12 stipendista na posao, koji bi trebalo da zamene kolege kojima je već vreme za penziju“, najavljuje Janković.\nUčenici deo praktične nastave pohađaju na mašinama i simulatorima mašina u školskom Centru savremenih tehnologija za obuku učenika, a deo u proizvodnim halama u Inmoldu. „Lično sam se uverio da sistem sa preovlađujućom praktičnom nastavom dobro funkcioniše u firmama iz inostranstva koje su nam kooperanti, od kojih možemo dosta da naučimo. Domaći privrednici bi trebalo da se porede sa kompanijama iz razvijenijih zemalja i da primenjuju njihova rešenja koja su se pokazala kao uspešna. Zato i želim da moji budući zaposleni vide kako se ovaj posao radi u svetu“. Janković je pored studijskih putovanja dvojici najboljih stipendista platio i ekskurziju u Grčku, kako bi naučili da se snalaze i komuniciraju i van poznatog okruženja.\nSvi naši sagovornici kažu da zaista rade kao tim i da na taj način pomažu i sebi i sredini u kojoj žive. „Naš put je težak i vremenski zahtevan, ali kada vidimo decu koja imaju perspektivu i poslodavce koji su zadovoljni, sigurni smo da su se svi napori isplatili“, kaže Snežana Stamatović iz Tehničke škole Požega. Rezultati bi bili još bolji kada bi se saradnja između obrazovnih ustanova i preduzeća sistemski organizovala, ističe direktor Livnice Požega Nikola Šojić. „Požega, na primer, ima fabriku nameštaja, Budimku, preduzeća u mašinskoj i drugim industrijama, i trebalo bi da se na osnovu njihovih potreba, ali i projekcija o budućim investicijama, osmisli i obrazovna strategija. To zahteva instutucionalnu saradnju i odgovarajuću regulativu. Za sada, mi to radimo isključivo kroz ličnu inicijativu, ali je rezultat prilično dobar. Jer, ko u Srbiji može da se pohvali da je školsku diplomu dobio 16. juna, a radnu knjižicu već sutradan“.\nMađarska: Najveći rast maloprodaje u poslednjih 10 godina\nU januaru 2015. u Mađarskoj je zabeležen rast maloprodaje od 8,2% u odnosu na isti period prošle godine. Ovo je njen najveći rast u poslednjih 10 godina.\nProdaja hrane, pića i cigareta porasla je za 5,5%, ostalih maloprodajnih dobara za 11% a benzina i drugih goriva za automobile za 9,4%, sračunala je Centralna kancelarija za statistiku.\nGlavni razlog za rast potrošnje je zapravo rast realnih zarada koja je između ostaloga posledica niske inflacije. Drugim rečima, smanjenje akciza, pad cena nafte i njenih nusprodukata i deflatorno okruženje učinili su kupovinu jeftinijom. Rast kupovne moći imao je pozitivan uticaj na rast BDP-a krajem šrošle godine, a očekuje se da će imati i ove.\n4. marta 2015. 0 komentar\nEvropska unija nije dostigla ciljeve koje je postavila u oblasti životne sredine, posebno kada je reč o očuvanju biodiverziteta, kvalitetu vazduha i zagađenju bukom, ocenila je 2. marta Evropska agencija za životnu sredinu (EEA). EU bi trebalo da promeni načine proizvodnje i potrošnje ako želi da ostvari te ciljeve, navela je ta evropska agencija u izveštaju o stanju u oblasti životne sredine. Ipak, evropske politike u oblasti životne sredine su donele koristi, ističe se u izveštaju.\nDogovor o nastavku isporuka ruskog gasa Kijevu do kraja marta\nUkrajina i Rusija postigle su 2. marta u Briselu, uz posredovanje Evropske unije, dogovor o nastavku isporuka ruskog gasa Kijevu do kraja marta, čime je obezbeđen i tranzit gasa za EU. Dogovor omogućava primenu sporazuma o snabdevanju Ukrajine ruskim gasom tokom ove zime a Moskva i Kijev su se dogovorili i da počnu razgovore o snabdevanju tokom leta. Pitanje snabdevanja regiona na istoku Ukrajine pod kontrolom proruskih pobunjenika razmatraće se odvojeno, a ukrajinskim vlastima će se gas dostavljati na dogovorenim punktovima.


Više stotina Palestinaca ponovo demonstriralo u Pojasu Gaze\nTanjug 25. avgusta 2021. 19:23\nGAZA – Više stotina Palestinaca demonstriralo je danas u blizini izraelske granice u južnom Pojasu Gaze, pozivajući Izrael da ublaži blokadu njihove teritorije.\nIzraelska vojska objavila je da pojačava trupe duž granice uoči demonstracija, a dok su se demonstranti približavali graničnoj ogradi, vojska je ispalila suzavac da zadrži okupljene, prenosi agencija AP.\nDemonstracije koje su bile održane u subotu postale su nasilne kada je na desetine ljudi prišlo utvrđenim barikadama i počelo da baca kamenje i eksplozivne naprave na izraelske vojnike.\nIzraelski granični policajac je tada pogođen iz vatrenog oružja i teško ranjen.\nPotpukovnik izraelske vojske Amnon Šefler rekao je da su demonstranti u subotu ispalili eksplozivne naprave na vojnike i pokušali da sruše ogradu.\n„Oni nerede predstavljaju kao mirne“, rekao je on i dodao da su ti neredi izuzetno nasilni.\nOn je odbio da kaže koliko je trupa mobilisano danas, ali je rekao da je broj mnogo veći nego u subotu i da uključuje snage za kontrolu nereda.\nHamas je organizovao proteste u pokušaju da izvrši pritisak na Izrael da ublaži njegovu blokadu Gaze.\nIzrael je prošle nedelje objavio da je postigao dogovor s Katarom da ova zemlja nastavi isplatu pomoći za hiljade porodica u Pojasu Gaze, što je korak koji ima za cilj ublažavanje tenzija na palestinskoj teritoriji pod kontrolom Hamasa nakon 11-dnevnog konflikta u maju.


Sprečavanje korupcije pomoći će ekonomskom oporavku Crne Gore | Kodex.ME\nStrukturne slabosti u Crnoj Gori, pogoršane pandemijom kovid-19, naglasile su snažnu potrebu za reformama u zemlji, ocijenjeno je u zaključcima ekonomskog i finansijskog dijaloga između EU i Zapadnog Balkana i Turske, koje je danas usvojio Evropski savjet na sjednici u Briselu.\n19. 05. 2020 - 17:08 Autor: Kodex\nU dokumentu se ističe da će odgovor Vlade Crne Gore, biti od presudnog značaja za oblikovanje ekonomije u postkriznom kontekstu, a efikasne i dobro koordinirane strukturne reforme doprinijeće ublažavanju uticaja pandemije i ubrzati ekonomski oporavak nakon krize.\n"Oporavku će doprinijeti i dalja borba protiv korupcije, poboljšanje vladavine prava, jačanje transparentnosti i jačanje institucija i socijalnog dijaloga", navodi se u objavljenom dokumentu, piše Pobjeda.\nU analizi se navodi, da je sazrijevanje investicionog ciklusa u Crnoj Gori, koji je imao povoljan uticaj na ekonomiju u 2019.godini, pogoršano ekonomskim rezultatima u 2020. godini zbog negativnih efekata epidemije koronavirusa (COVID-19).\n"Crnogorska ekonomija je snažno zavisna od turizma, ključnog izvora deviza, rasta BDP-a i fiskalnih Prihoda, a turizam je paralizovan i ima efekte na druge srodne sektore poput maloprodaje, transporta i ugostiteljstva", navodi se u analizi.\nDodaje se i da su, uprkos vrlo ograničenom fiskalnom prostoru, vlasti brzo reagovale, usvojivši niz mjera za ograničavanje uticaja pandemije na rast i zaposlenost, poput povećanja potrošnje za zdravstvo, odlaganja plaćanja poreza i socijalnih doprinosa i pružanje kreditne linije za pomoć kompanijama u poboljšanju svoje likvidnosti.\nMeđutim, navodi se u dokumentu, fiskalni troškovi odgovora politike zajedno sa pogoršanjem ekonomije vjerovatno će privremeno ugroziti plan za smanjenje javnog duga.\n"Nakon što privremeni šok nestane, fiskalna politika trebalo bi da bude usmjerena na smanjenje duga na osnovu ranijih planova. Poboljšanje fiskalnog upravljanja i transparentnosti bio bi važan korak ka unapređenju dugoročne održivosti. Crnoj Gori nedostaje nezavisno tijelo koje bi osiguralo ne samo sprovođenje fiskalnih pravila već i njihovu transparentnost", ističu u Savjetu EU.\nKada su u pitanju specifične strukturne reforme, glavni izazovi koje postavlja kovid-19 povezani su sa jačanjem javnog sektora zdravlja, očuvanjem zaposlenosti i poboljšanjem socijalne zaštite, poboljšanjem poslovnog okruženja i pružanjem podrške privatnom sektoru.\n"Pandemija je dovela zdravstveni sistem do potresa, otkrivajući trajno nedovoljno finansiranje i slabe kapacitete za suočavanje sa krizom. Uprkos poboljšanjima na tržištu rada u poslednjih nekoliko godina, pandemija sada ugrožava radna mjesta", piše u dokumentu.\nSavjet EU poziva vlasti u Crnoj Gori, da koriste fiskalnu politiku za ublažavanje uticaja izazvanog krizom na rast i zaposlenost, ali\n"Održivost javnih finansija ojačaće ograničavanjem ukupne potrošnje na zarade, takođe preduzimanjem konkretnih koraka ka primjeni plana optimizacije javne uprave, zato je neophodno uspostaviti potpuno razvijeni centralizovani sistem zarada u javnom sektoru ", navodi se u preporukama.\nVažno je, navode u Savjetu, ossigurati nesmetanu i efikasnu podršku privatnim kompanijama i njihovim zaposlenima pogođenim krizom, posebno mikro, malim i srednjim preduzećima i samozaposlenim.\n"Da bi se osigurao brzi oporavak, usredsredite se na pojednostavljivanje poreskog zakonodavstva i smanjenje raznolikosti parafiskalnih troškova koji utiču na preduzeća", jedna je od preporuka Savjeta.